url: =Gambup Makaipi Makaih Ki-ukna (Presidentialism) ~ Bob Tuangpi :: ZOMI DAILY\nposted on 9 January 2017 at 6:50 pm Lomkholna: Article, BobTuangpi, Politics\nGamkhat bangcidanin kilamh ding leh kimakaih ding cih pen gambup thukhunpi (constitution) ah kiciantakin kigelh hi. Tua bang gam ki-ukna atamzaw thamtham nam (3) leitung gam kimakaihna ah ki limzat hi. Gambup makaipi makaih gam ukna (Presidentialism); gambup thuvanpi makaihna ki-ukna (Parliamentarianism) ban ah gambup makaipi makaih ki-ukna leh gambup thuvanpi makaih ki-ukna nih kigawm gam ki-ukna (Hybrid Regime) ci’n nampi thum kikhen hi.\nTua sung pan gambup makaipi makaih (Presidential rule) gam icih ciang’n; gam kimakaihna ah gambup makaipi (president) in gambup ii lutangpi leh gambup kumpi makaipi (head of the State & head of government)ahihi. Gambup makaipi in gambup innpi tungah mawhpuak alak ban ah gambup kumpi tanu tuamtuamte (cabinet ministers) khempeuh ama deih bangbang munpiak theihna (nomination) bawl thei hi. Ama munpiak mite mawhbanna a om kei naak leh gambup innpi (Union Assembly/Congress) in kipsakna neithei-in nialtheihna zong nei uh hi.\nGambup ah gam makaipi in alian pen thuneihna leh dinmun nei hi. Tua ciangin gambup kumpi sung mun tuamtuam (ministry/department) ah tanu sem dingte (cabinet ministers) gambup pen taangmi (member of parliament) ahih teekteek kullo-in gambup makaipi in paubanna a om kei naak leh seh ziauziau thei lel hi.\nTua teng ban ah gambup makapi pen gambup thukhunpi in apiak akiciangtan zah dong( term khat kum 4(or)5) kiptakin sem thei ahih manin gambup innpi (Union Assembly/Congress) in muanmawhna leh mawhpaihna (vote of no confidence) tawh gambup innpi taangmi te’n gambup makaipi hemkhia ziauziau theilo uh ahih manin; gamsung ah party khat leh khat ki-elna leh kihazatna hangin apiangthei zel gamsung buaina leh lungphonate gambup makaipi (president) in lenkipzo ahih manin gambup thuvanpi’ makaih ki-ukna (parlamentary system) tawh ki lamdang ahih manin gambup makaipi’tutna aciangtanhun dong kippaisuak (stable) zaw hamtang hi.\nA thupi mahmah khat ah gambup makaipi (President) in gambup galkapte’makaipi (commander-in-chief) zong hipah ahih manin galkap mangpipa (minister for defence services) adeih leh deihloh zui-in munpiakna leh hepkhiatna neithei lai hi. Gambup makaipi ki-makaihna azangh gamte (gtna: USA; S.Korea; Phillppines; Indonesia; France) gamte in hih gam kimakaihna tawh na kalsuanin na lawhcing mahmah uh hi.\nAdiakdiakin; USA bang gambup makaipi in gamthu ah thuneihna (political power) muibuntakin zangh thei aa; gambup kiteelpi (presidential election) ciangin zongh mipi in gambup makaipi (president) mimal khat ciat mee-tang (vote) tawh teltheihna (direct voting) nei pah uh ahih manin gammite lungkim phadeuh uh hi. by: Bob Tuangpi\nPrevious: Thai ah Karen nungak melhoih mahmahkhat asihna thu kiselcip ~ ZD\nNext: Israel ah Palestine mi Lorry Driver khatin Israel galkap 4 phulum ~ TK Lian


timestamp: atn

url: =Yahoogroups leh Googlegroups te zatdanding :: ZOMI DAILY\nYahoogroups leh Googlegroups te zatdanding\nposted on 9 September 2011 at 1:31 am Lomkholna: Feature, Google, Sawltak, Tech\nZomi sungah thukizakna in ihtheihpen leh ihzatpen Yahoogroups leh Googlegroups cihtheih ahihi. Tua ahih manin hih Group nihte azatdan themcikkhat ihki kumkhawm ihki hawmsawn nuam hi. Banghanghiam cihleh Group Mail atamzaw ah Member lutdanding leh Member pan khawldanding cihte ihtheihloh manin buaina omthei zeuhzeuh hi. Mikimin ih theihloh manin Member Ngetna leh Member Khawlna cihtetawh Email kikhaksuk kikhakto tamlua ahih manin, laisim midangte adinginzong a nawngkai mahmahhun tamthei hi. Tuabah ah ih Group Moderator tezong khasum sanna hipeuhmahlo, Zomi te khatlekhat kizoptuah theihding deihsakman bekbektawh ongsemkhia ongbawlkhia uh hi a, amau mimal nasepciat bektawhzong abuai mahmahkhin uh ahihi.\nTuabangin Group Moderator te leh mipi Member te buaina atawmtuam nadingleh aomnawnloh nadingin hih anuai adanin Member ngetna leh Member pan khawlsak nadingte pen email tawh akikhak ziauziau thei ahihi. (Note: anuai ah gentehna in zomidaily kizang hi, zomidaily munah nalutna Group mintawh nalaih in)\n1) Amasa penin Yahoogroups taangthu tomno ihsut dinghi. Yahoogroups ihcih mahbangin Yahoo te neihsa ahihi. 1998 kumin Yahoo! Club mintawh kipanhi ci’n Wikipedia ah kigelh hi. August 2000 kumin Yahoo te’n www.eGroups.com pen $413 Million tawh lei uh a, tuakhit ciangin Yahoogroups ci-in amin kilaihto hi. Alei laitakin www.eGroups.com azang mimal 18 Million phakhin hi. Yahoogroups Homepage pen hih www.groups.yahoo.com hi a, tudong mahin www.egroups.com tawhzong kilutthei lai hi. Na Group lut ii Homepage zong www.groups.yahoo.com/group/zomidaily cihdan hipah dinghi.\nYahoogroups te ah Member ngetna, Tawpna cihtepen hih anuai abangin Email khak ziauziauding ahihi. Email nakhakkhit phetin Yahoogroups pan Automatic in ong Reply dinga, tua Email tungtawn in na Membership ngetna pen Confirm ziauding ahihi.\nMember thak na ngetnop leh:\nGroup pan Member natawp nopleh:\nGroup sungah email nakhak nopleh:\nNikhatsung laikikhak teng lomkhat in nangah nopleh:\nThulu khatta mahin onglut kikding nalunggulh leh:\nLaikhak tawmvei nakhawlsakpak nopleh:\n2) Googlegroups ihcih mahbangin Google te neihsa ahihi. Googlegroups pen 1995 in Deja News tawh ongki pankhia a, February 2011 ciangin Googlegroups in ongki laihto hi. Googlegroups Homepage pen hih www.groups.google.com hi a, tudong mahin www.deja.com tawhzong kilutthei lai hi. Na Group lut ii Homepage zong www.groups.google.com/group/zomidaily cihdan hipah dinghi.\nGoogle Account naneihleh anuai atengzong kizangthei hi. Amasapen in www.groups.google.com/group/zomidaily ah lut inla, na Google Account tawh Login masa in. Tuakhit ciangin “Edit my membership” na mek in. Tua nuai ah na Group sung a email kikhakteng nasimnop danin kilaih theihi.\n“No Email” pen natelleh email onglut nawnloding a, ahihhang online pan nasimthei veve dinghi.\n“Abridged Email” pen email teng gawmtuahin nikhat khatvei ahih keileh email 100 ciang khatvei cihbangin ongkhak khiading hi.\n“Digest Email” pen email teng gawmtuahin nikhat khatvei ahih keileh email 25 ciang khatvei cihbangin ongkhak khiading hi.\n“Email” cihpen a ngeina Normal pen hi a, email kikhak peuhpeuh onglutsuak pahpah dinghi.\nTheihman siamman hilozaw in, akisapman in ong kigelhkhia hizaw hi. Tua ahih manin kisapna thanemna gelhkhialhna te aomciang ong dawmpian unla, nongkuppih nongpanpih nonghilhcian nadingun kongthuum phapha uhhi. Lungdam, ZD Sawltak\nPrevious: Gmail Password a muanhuai dingin 2-step Verification zatdanding\nNext: Khangno leh kum zalom 21st ~ Rev. Dr. Thang Cin Lian\nAnnkhing Kham Ih Cih?\nUS Capitol ah ka ngongtat sawmmah ci’n Cornell in genkhiata


url: =Zomi leh IELTS ~ Cin Lian Khai :: ZOMI DAILY\nposted on 7 June 2017 at 10:06 am Lomkholna: Cinliankhai, Education, News\nInternational English Language Testing System (IELTS) pen mangkam kizat na mun/ kipawlna (Oganisations > Universities, employers, professional bodies, immigration authorities and government agencies) 6,000 val ah sangkah nuam/nasem nuam te a ding in University of Cambridge ESOL Examination/ The British Council and IDP Education Pty Limited (through its subsidiary company, IELTS Australia Pty Limited) te in tangzai takin hong bawl khiat ban ah ‘Recognised’ ‘ kisang’ pah hi. IELTS pen nampi nih in khen uh hi.\n1. Academic >> Degree ngahnai lo ‘Undergraduate’ or Degree ngahkhin ‘Postgraduate levels, leh gamdang a nasep hoih zawngte a ding a hihi.\n2. General Training>> Mangkam a zang gam a hi ( Australia, Canada,New Zealand le UK) te ah a pemte a ding leh degree ngaih nailo te a ding a hihi.\nSkills li hong sit uh a, tuate in:\n1. Mangpau (Speaking)\n2. Manglai atdan (Writing)\n3. Manglai simdan (Reading) le\n4. Mangpau ngaihdan (Listening) a hihi.\nIELTS laiphy te pen kia cihbang omlo hi. A tung a skills lite hong sit uh a matlom 1-9 ciang om hi. Mat etdan nih omin tuate in\n1. Overall >> Laiphy pan in skills 4 lakah a ngah sang penpen nih laksak hi. Gtn. Mr. Zo Gam Zun in manglai atdan leh manglai simdan ah matlom 6.0 ngah in a dang tegel ah 5.5 ngah leh Overal band score pen 6.0 hipah hi.\n2. Individual >> Skill khat ciat a Mr. Zo Gam Zun i matlom ngah zah hong laksak uh hi.\nLaiphy khat ii matlom kisap zahpen sang or na a vasepna ding a thunei te ngetzah tawh kisai in overall or individual a nget tawh kisai ding hi.\nIELTS pen Zomite a ding sinhuai kasak mahmah khat a hihi. Zomi siamsin, tan sawm aung, Degree ngah khinte, Laisiangtho sang gamdang ah sinnuamte, leh Degree ngah khin a gamdang a nasep hoih zong nuamte a ding in a ki sam mahmah hi.\nNidang in mihau miliante bek gamdang sangkah ding i sa kha thei hi. Mangte paunak khat ah “If there is a will, there is a way” ‘na tup nakleh lampi om hi’ ci uh hi. Laisiam tampi khamtung ah lokho zong omkha ding hi, tuni in nidang tawh kibang nawnlo a i zongzawh nakleh ei sangkah nasepna ding ciangciang tamlua peuh mah hi.\nIELTS tawh scholarship ki gettheih na sang zong tampi om hi. Ni dangsang in Zomite gamdang ah sangkah pilnasin nasep hoih a muzo semsem ding in Topan ivek in thupha hong pia hen!\nMangten a lai uh thupi sak\nIELTS tungtawn in mikangten a laiuh thupi sak cih kimu thei hi. Leitung buk ah mangpau common language in kizang mawk hi. Ei Zomi ten zong i lai i pau thupi sak huai mahmah hi. Zomi leh Zomi nam dang pau in zong kiho ngam huailo hi. Tuni in Zolai a theilo, Zopau a thei lo tampi ki om khin zohi.\nHongpai laiding kum tampi ah i pau i lai i nutsiah ding lauh huai mahmah a hih man in, tuni a kipan i lai i pau zang hamtang in leitung bei madong thupi sakni.\nIELTS a sang kipawlnate a zong nuamte a ding >> htpp://bandscore.ielts.org\nIELTS thu a kician in a zong nuam te a ding www.ielts.org\nCin Lian Khai (Zogam Khaino)\nWritten on Oct 2, 2014\nPrevious: Uber Taxi in apainopna puaklo in lamkal ah akhiatkhit ciangin damiah te’n bawlsia sawnsawn\nNext: China Zoo sung sahang te omna munah lano khat ahingtang in ki khiatsuk\nUS gamsung khualzinna pawlkhat – 63\nPu Zomi thugen na ~ Deih Tung\nLamka sanggamte’ vai: Yangon pan India ciahthei tading


url: =Escalator kahlei tungpan naungek kha 4 aphapan khat kia ~ ZD :: ZOMI DAILY\nEscalator kahlei tungpan naungek kha 4 aphapan khat kia ~ ZD\nposted on 12 November 2016 at 9:35 pm Lomkholna: News, Sawltak, World\nShanghai Shopping Mall khat ii setkahlei ihcizeldiam Escalator tungpanin naupang kha 4 bek aphapan khat kia cihthu Straits Times pan kizasawn hi. Friday (November 11) ni thupiang hi a, Shanghai, Qingpu District sung aom Wu Yue Plaza sungah 2:30pm hunpawl in akia ahihi.\nHih naupangno akiatdan pen CCTV panin ihmuh ciangin citziat huai mahmah hi. Api in Escalator tungpan in anuai ah akumsukding ciangin aveilam tawh nau tawi in, ataklam tawh Escalator alenkawm ahihi. Escalator akumsuk ciangin api pen taklam ah hoisukkha in, anautawi pen anuai ah kiatsuah mawk hi.\nAkiatna pen Shopping Mall ii adawlthumna pan hi a, naungek pen sipahsamlo hihmah leh gimmahmah cih kiza hi.\nApi leh naungek kitawi in amasa uh hi a, anungah naungek ii anu leh asanggam naupanglai khatmahtawh azui uh ahihi. Api in naungek akiatsuak ciangin anutawh atonkhawm, naupang penzong kidon khanawnlo in taisansukkha uh a, tua naupang zong Escalator tungah bawhsuk in tuksuk sawnsawn hi. Ahi zongin anuai ah api in natawikik thei bilbel a, liamna omlo hileh kilawm hi.\nShopping Mall nasem te in amanlang in Ambulance sapsakpah uh a, zato kipuakpah cihi. Naungek pen gimmahmah cih kiza a, lametna tamtuak mello hi.\nHih anuai ah YouTube Video tawhzong ki enthei hi.\nAdiakdiak in ei Zomi te’n hih Escalator tepawl pen ihneutung in ihzatzat hikhollo ahih manin, kidop huai mahmah hi. Piteek puteek te phadiak in nopmawh samahmah uh a, pawlkhat bangin bangci tuanding theilo akhedap bang asuahliang omthei hi.\nTuahi a, piteek puteek tepen amauleh amauzong haksa asakmahmah uh ahih manin, naukhawng tawikawmsak hetkeileng hoihpen dinghi. Piteek puteek genloh ei khangnolai te nagawng khatveivei ihlung a apvatvat hunkhawngpeuh omtheilai hi.\nKikepsiam sawmni, lungdam! ZD Sawltak #zomidaily\nPrevious: Clinton te nupa in atanu House of Representatives tuhsaksawm ~ Thang Khan Lian\nNext: Billy Graham Crusade, Yangon ah Zomite’ Choir Sading Sapna ~ David Suum\nZomi Khawmpi Zinmangte khualzinna ding geelna\nKawlgam galkap vanlengkia ii Black Box ki mukhiata\nVantehna tuamtuam ~ Thang Siangh\nSumpi in pawlpi thaguipi ~ Hau Thang\nNa Nu le Na Pa um kei in (1) ~ Lian Tuang


url: =Suicide Lyrical - Sukhe - mp3 Download\nSong: SuicideSinger/Artist(s): Sukh-e Muzical DoctorzMusic: B PraakDirector(s): B PraakDuration: 2:46\nRelated SongsSuicide Song - Sukhe - mp3 DownloadWe Rollin Remix - Sukhe - mp3 DownloadAll Black Lyrics - Sukhe - Raftaar - mp3 DownloadSheesha Down - Musical Doctorz Ikka Sukhe - mp3 DownloadSniper - Muzical Doctorz Sukhe Feat Raftaar - mp3 Download\nDetail: Song "Suicide" is sung by Sukh-e Muzical Doctorz, directed by B Praak. Music is composed by B Praak. Tag(s): SukheCategory: Punjabi


url: =US gamsung khualzinna pawlkhat – 61 :: ZOMI DAILY\nposted on 3 March 2016 at 8:00 am Lomkholna: Article, Awnzapau\nAmin kiphuak taktak pen Cathedral Church of Saint Peter and Saint Paul ahihi. Washington DC khuasung ngiat ah om hi. Limsuaih siam Architect pen George Frederick Bodley ahihi. Leitung bup biak innpite lakah agol pen gukna in kiciamteh hi. Washington DC khuasungah a sang penpen lina ahihi. September 27, 1907 ni in innkiu suang (cornerstone) nga a mihonpi 20,000 val leh President Theodore Roosvelt zong va kah hi. A biakinn lam uh a mansiang dong kum 83 tak sawt hi. A nunung pen a man nang’in President George H W Bush sep hunsung 1990 kum ciangin hial bawl siang zo pan hi.\nKumpite huhna sum pya khat zong kihello in amau thu ummite huhna bek sung pan akum akum a, a ngah zahzah sum tawh kituak in tawmtawm a, alam tohtoh uh ziakin hi tanveita a sawt ahihi. A neite Roman Catholic te ahih hangin biakna a tuamtuamte zong tua biakinn sungah kikhawm thei uhhi.\nNational Register of Historic Places (NRHP) in 2007 kumin kiciamteh hi. American Institute of Architects te in List of America’s Architectures ah ahoih pen thumna pia hi. The 28th President Woodrow Wilson (1913-1921) NJ a sih ciangin ama utthu mah bangin tua biakinnah kiphum hi.\nTua banah Maryland State a om DC tawh kinai mahmahna ah Mormon te’ Church, “The Church of Jesus Christ of the Latter Day Saints” acih zong freeway I-495 beltway lam gei sing honpi pona lak ah vankhawh to zeza in kilangh takin om a, a biakinn lamdan uh etlawm in hoih mahmah hi. Washington DC ii landmark pi khat suak hi. Hih Mormonte pen Christian bang hi veve napi’n hun khat lai in zi tampipi neih ding phal uh a, Muslim bang tawh kinai kik zawzen uhhi. Ahi zong tua Mormonte in zong zi tampi neih theihna a piak pen hoihsa nawnlo in a sawt ciangin khamm bawl uhhi.\nOne Man, Five Wives, 46 Children & 239 Grandchildren!!\nAtung a Mormon akici pawlpi in zi tampipi neih theihna (polygamy) cih pawlpi sungah akikhamm tak ciangin (February 2010, National Geographic Magazine) sung a kisuaksak bangmahin tu mahmahin USA Hildale, Utah state ah tu laitak kum 88 apha pasal khat in zi tampi neihsak loh pen thukimlo in amahmah in langbawlin Mormon te kiangpan taikhia in the Fundamentalist Church of Jesus Christ of Latter-Days Saints (FLDS) akici pawlpi ah upa semin zi 5 nei in ta 46 nei a tu 239 nei hi. Atate in zi a neih ciangin zi tampipi nei thei zel ahih manin a tu dingte zong tam cihtakin hong pung pah hanhan hi.\nHih bang thupen tu mahmah apiang thu hi a, leitung bup a, akhangto penpen USA khawng pipi ah thu leh la lim kankan leng ih upmawh hetloh ih theih nailoh ih zak ngeinai loh na lamdang mi lamdang a tuamtuam tennna leh omna, a khempeuh kicinna gam lianpi mah na hi kawikawi hi.\nZiona Chana leh Azi Atu Atate\nAhi zongin tua bang dante lamdang mahmah ka sak leh ei kiang naii mahmah India gam Mizoram State, Aizawl khuapi pan tai 62 a gamlatna Baktawng kici mualtung khua khat ah, Ziona Chana kici ei’ Zomi veve Mizo papi khat in zi 39, ta 94, ( Azite ken ta numei 14) tu 33 nei a, inn dawl 4 aa kilam lupna khan 100 sungah a innkuan in teng uhhi.\nAmah pen July 20, 1945 ni in suak a, tukum 2015 ciangin kum 70 a cing ding hi ta hi. A zite 39 tawh lungkim nai tuan lo in, “Mi nam dang zi khat deih thuah lai ka hih manin ka zon sann laitak hi” ci hi. A mah pen leitungah zi hau pen leh ta hau pen mah suak pah a nidang teh tu hau pen tu sawn hau pen zong hi toto lailai ding hi. (Daily Reporter February 19, 2011)\nPrevious: Leitung mailam ding ~ Lian Tuang\nNext: Leitung Kipei Zel Ding Ah ~ Hau Za Cin


url: =Samut Prakan region map : Google™\nSamut Prakan region map\nBan Bang ChakBan Bang DuanBan Bang Hua SueaBan Bang KachaoBan Bang KaeoBan Bang KhaBan Bang KhaminBan Bang KrabueangBan Bang KrasopBan Bang KrathiamBan Bang Krathiam BonBan Bang LamphuBan Bang MuBan Bang Na KadenBan Bang Nam Phueng\nBan Bang Nang KrengBan Bang Nang PhengBan Bang Phli NakhonBan Bang Phli NoiBan Bang PingBan Bang ProngBan Bang Pu MaiBan Bang Pu NakhonBan Bang Ya PhraekBan Bang YaiBan Bang YoBan Bua RoiBan ChabangBan Chin ChiaBan Chuan Chuen\nBan Fai MaiBan Hat AmmaraBan Hom SinBan Hua KhuBan Hua PaBan Hua ThoBan I TongBan Kaden City PoloBan Khlong Achan KetBan Khlong Ai KokBan Khlong AkkharatBan Khlong Bang Chalong LangBan Khlong Bang ChamanBan Khlong Bang Hia NoiBan Khlong Bang Ka - I\nBan Khlong Bang KaeoBan Khlong Bang Kaeo NoiBan Khlong Bang Kaeo YaiBan Khlong Bang Khwang BonBan Khlong Bang Khwang LangBan Khlong Bang KrabueBan Khlong Bang LuangBan Khlong Bang NaBan Khlong Bang Nam ChuetBan Khlong Bang PlaBan Khlong Bang PlaraBan Khlong Bang Suea TaiBan Khlong Bang TakhianBan Khlong BonBan Khlong Bua Khli\nBan Khlong Bua KroBan Khlong ChaiBan Khlong Chang TaiBan Khlong Chek YoBan Khlong Chorakhe NoiBan Khlong Chuat Lak KhaoBan Khlong Chuat ManBan Khlong Chuat PraoBan Khlong DanBan Khlong HaBan Khlong HangBan Khlong Hia NoiBan Khlong Hua SakaeBan Khlong I ThimBan Khlong Kala Won\nBan Khlong KanyaBan Khlong Khao RitBan Khlong KhetBan Khlong Kho ToBan Khlong KhuBan Khlong KhutBan Khlong Khut MaiBan Khlong KhwaiBan Khlong KlangBan Khlong Kra - OmBan Khlong Krasaeng ToeiBan Khlong KrathumBan Khlong Lat Wat Bang BoBan Khlong Luang PhaengBan Khlong Lum Bua\nBan Khlong Mai PhatthanaBan Khlong Mo TaekBan Khlong MoiBan Khlong Na KlueaBan Khlong Nai SiaBan Khlong NakkharatBan Khlong Nam RonBan Khlong Niyom YattraBan Khlong Nong BonBan Khlong Nong KhaBan Khlong Nong Ngu HaoBan Khlong Nong PruBan Khlong Nong RiBan Khlong Nong TakraBan Khlong Pak Nam\nBan Khlong Palat PriangBan Khlong Palat SaiBan Khlong PhaeBan Khlong PhraramBan Khlong Phraya NakkharatBan Khlong PhuangBan Khlong Rong PalatBan Khlong SaensukBan Khlong Sai Ta MakBan Khlong Sai YokBan Khlong Sakat Ha SipBan Khlong Sala DaengBan Khlong SalutBan Khlong Sanam PhliBan Khlong Sanphasamit\nBan Khlong Sao RahongBan Khlong SingtoBan Khlong SongBan Khlong Suan LangBan Khlong Suan MakBan Khlong Suea PiaBan Khlong Ta KhetBan Khlong Ta KhianBan Khlong Ta PhukBan Khlong Ta PuBan Khlong Ta PunBan Khlong Ta TumBan Khlong Ta YaemBan Khlong TamruBan Khlong Tewa Trong\nBan Khlong Thap NangBan Khlong Thewa TrongBan Khlong Thung ChangBan Khlong WatBan Khlong Wat King KaeoBan Khlong YaiBan Khlong Yai ChiuBan Khlong Yai LiBan Khlong Yai-OnBan Khru NokBan Khu SangBan Khu Sang Khu SomBan Khun Samut ChinBan Khun Samut ThaiBan Khung Bang Ping\nBan Khung ChakBan Klan HomBan Ko Bang ChalongBan Ko LoiBan Ko PichitBan Kong DinBan Ku PharaBan Laem Fa PhaBan Laem SingBan Lam Bang PhliBan Lao MuBan Lat ChaiBan Lat Ta NongBan Lat WaiBan Likhit\nBan Luk KhoBan Lum PhrongBan Maha WongBan MaiBan Mai Bang PuBan MangkonBan Map PrasoeBan Mek Fa AmnuaiBan MonBan Mongkhon WinBan Mueang ThaiBan Mueang ThongBan Na KlueaBan Na Kluea NoiBan Nai Khlong Laem Sing\nBan Nam DaengBan Om RaiBan Pak Khlong Chai SaoBan Pak Khlong SanphasamitBan PhatthanaBan Phli SitiBan Phon SawangBan PhraeksaBan Phut SiBan Pik KaeoBan Plai Khlong Nuea Wat Bang Hua SueaBan Pratu Nam Bang PingBan Prem RuethaiBan PrengBan Rai Oi\nBan RakatBan Rim Khlong SamrongBan Rong RueaBan Rong Ya Fin KaoBan Sakat Paet SipBan SakhlaBan Samae PhangBan SammachaiBan Sang BunBan SantisukBan SaothongBan Saphan KhaoBan Sawang KhaniwatBan Seri Bang NaBan Sin Suk Kaden\nBan Song Phi NongBan Suk KonBan Suk SawatBan Surao Bang KasiBan Surao Bang PlaBan Ta ChiaBan Ta KokBan Tai Wat Bang Hua SueaBan Talat Bang Phli NoiBan TamruBan Tha HinBan Tha KhamBan Tha NaBan Thai BanBan Thai Prakan\nBan Thanon Tat MaiBan Thap NangBan Thap YaoBan ThepharakBan Wat AsokaramBan Wat Ban FaiBan Wat Bang Kachao KlangBan Wat Bang Phli Yai NaiBan Wat Kong KaeoBan Wat MaiBan Wat Wong WianBan Wat YaiBan Wat Yai SiBan YaiBang Bo\nBang Bo DistrictBang Sao ThongMuban Bang Phli NiwetMuban Bang Pu Winla SongMuban Bun ThamMuban ButsarinMuban ChamchuriMuban Charoen Sin ThaniMuban Charoen SukMuban Den ChaiMuban Haeppi PhletMuban Happi Laen SiwioMuban Ing LadaMuban Khanthri WinletMuban King Kaeo\nMuban Klom Phi RunMuban Krin LekMuban Kritsada NakhonMuban Kritsada Siti Lek Aen ParkMuban Lan Li WinMuban Laoda WanMuban Leksai WinlaMuban Likhit ChetMuban Mantha NaMuban Mueang EkMuban Nakhon ThongMuban No Boen HomMuban O Sian SitiMuban Om ThongMuban Panason Siti\nMuban Phatthana King KaeoMuban Phatthana SukMuban Phet NgamMuban PhonchiraMuban PrichaMuban Raimon PakMuban Ratchathani SongMuban Rom YenMuban Sai RungMuban Sap BunchaiMuban Seri HaMuban Siti WinletMuban SomruediMuban Thai SamutMuban Thana Phlet King Kaeo Chet\nMuban Ubon SiMuban Wararom NuengMuban Wararom SongMuban Yang YuenMuban Yu SukPak Khlong Bang Pla KotPhra PradaengPhra Samut ChediSamrongSamut Prakan\nGoogle™: Samut Prakan region map: share a place in the center of the map, ruler, cities list, address search, streets panoramas. Thailand online. Samut Prakan region satellite map


url: =The Last Letter of James Foley :: ZOMI DAILY\nposted on 27 August 2014 at 2:21 am Lomkholna: Article, World, ZomiQuavadis\nJames Foley in ngawngtan a thuak madiak in a innkuanpihte hibangin a nawnung pen lai khak hi. James Foley pen Syria gamah Muslim ISIS ten zan diak in a ngawng tan sak uh hi. (Siam man hizaw lo in deihsakna tawh ei kam in hong let khia ka hihi. Khialhna om ding hi, nong na maisak un! Kipan ta ni ei le…) Francis Lamthang\nKa it mahmah ka innkuanpihte leh lawm leh gual teng aw,\nVan kizuakna munpi ah ka pa leh ka nu tawh Motorcycle saupi tak hawl a ka vaak lai khawng uh phawk mahmah ingh. Tua banga innkuan a hunnuam ih zat khop laite ka mangngilh ngei kei a, ka ngaihsut khak ciangin ka lungsim sung khempeuh nuamna tawh kidim a hihman in tulaitak a ka omna thong (Jail) sungah sih ding bek ngak a om ka hihlam bang ka mangngilh kha liang zel hi. No zong ong mangngilh kei ni uteh cih zong ka tel a, a diak in thu na nget sial un kei aa ding a tuam mahmah in thungen den ni uteh cih zong thei ka hihman in ka lunguam in no tungah lungdam kong ko nuam hi. Ih omna a kilamdan khit hangin no mau mah tawh a om khawm den bangin ka kingaihsun a, sih ding bek ngak a ka omna hih thong sung khuazing lak panin thu ka nget simin na khut te uh a len den mah tawh ka kibang hi. Tua ngaisutna in ka lung hong nuamsak bek tham lo in na thanem lohna ding vua kong thunget sak nopna tha zong hong khauhsak hi.\nKo hih thong inneu sungah mi 18 hong kikhum hi. Cikmah hun in cim cihbang om ngei lo hi. Nisim hun sim in ka muh bangbang utawh ka kimawl uh a, thu leh la tampi kikum in tangthu saupipi ka kigen uh hi. Chess, Chekers, Risk cihte kimawl in kidemna ka bawl den uh hi. Thugen khong kidem in ka ciak khengkhang den uh hi. Hih bang teng hangin ka hun uh mawk bei cih om ngei lo a, a nuam lopi mah nuam asa bang kek khat in a noplohna teng khempeuh mangngilh theih ding ka hanciam uh hi. Lamdang mahmah hi.\nMihing ngeina mah bangin khatveivei thenem ni leh thakhauh ni zong om veve a, a diak in ko lak pan a suakta ka om uh ciangin ka kilungdam pih mahmah uh hi. A taktak in cileng ko a suakta nai lo tengin zong ka ngaklah mahmah uh khat bek om a, tua pen Suahtaakna bek mah ahihi. A thanem tuan deuh ka om uh ciangin tha kipia in lametna ka kiguan uh hi. Nidang sangin ka nek ka dawnte uh zong lim zaw deuh ta hi. Niangtui leh khatveivei Coffee zong ka ngah thei zel uh hi. Kei bang ka ankam lim ahihman in nung kum a ka gih zah mah gik kik zo liang dingin ka kilamen hi.\nSanggam teng aw hong phawk mahmah ingh. Khuazing sungah Michael tawh Werewolf kineih a ka vaak thap lai khong uh mangngilh thei kei ingh. Mattie leh T tawh anbuuk sunga “Seng Seng” ka kineih lai khong uh ka mitkha ah thaam den lai hi. Mual liamsa hunnuamte ka ngaihsun kikkik a ka lung lah leng in ka lung zong nuam hi. Ka bank laibu sung na en unla sum a om lai leh a vekin Michael leh Mattie na ki kimhawm sak un maw. Lawm Michael aw ka naupan laiin hunnuam ka neih theihna pen nang hang bek hi, lungdam mahmah ingh. Ka gol khit ciangin hunnuam hong pia Kristie tungah zong lungdamna lianpi ka ko hi. John aw nang zong hong phawk mahmah ingh. Cress tawh Germany na omlai vua kong hawh laite mangngilh thei keng. Maitai taka nong zindona uh hangin ka lungdam hi. RoRo zong ka phawk lai mahmah hi. A tapa Jack bangci ciang tung ta ahia? A gol khit leh a pa RoRo mah suun hamtang in teh maw! Nuam mah si e maw no tawh ih kikholh lai hunte! Sanggampa Mark aw nang zong ka lungsim sungah na mang ngei kei hi.Na tenna nitumna gam vuuk omna lamah nuam takin na om ding lamen ingh. Nang tawh Boston khuapi sunga Comedy Club ah ih va lut lai khong leh ih pusuahkik cianga deih tak nong pomcip lai khong phawk mah sing e maw. Tua ih hun nuamte in tuni ciang dong lametna ka lungsim sungah hong nosuah sak zo lai hi.\nKatie…nang hangin kei dinmun sang a tung zo ka hihi. Ei lakah nang pen ahoih pen leh a thahat pen na hihi. Kong paaktatna cikmah hun in bei thei ngei lo ding hi. A citak leh nasep a hanciam mahmah khat in kong ciamteh a, mi dangte itna tawh a kem a khoi den mi khat na hihi. Kei hong kimat madeuh in ei gel phone sungah SMS tawh ih kiho zal khak pen manpha ka sa mahmah hi. Na mopawi ciang kong kihel hamtang theihna dingin thu na ngengen ingh….ahihang hoih tak ngaihsun leng ih pi bangin sunni bang a tum kuan khin hileng kilawm kisa ta ingh!!\nPi aw… na zatang te hunman in na neek ding mangngilh ken maw. Nisim lamsiau den inla, na tha hatna dingin zong na laam zel in maw pi. Kong ciahkik ciangin na zawlnu Margarita kiang ah ong hawh pih ding hi’ng. Tua na ut leh cidam ding leh thahat ding na hanciam in, tua pen kei nuntaakna dingin zong thupi mahmah hi!\nPrevious: ZYA Lamka Block te Deihsak Itna Sisan\nNext: 2008 Constitution Dan – 436 puah huaina thu


url: =Myanmar gam in suahtakna ngah khit sawtlo in tualgal piang pah a tuni dong tua tual gal bei siang nailo hi. Hih tualgalte lak ah a minthang pen phial le Myanmar kumpi ading a lauhuai pen ahi Insein kidona ah Myanmar gam hutna dingin Zomi i pu i pate bangzah ciang kipiakhia uh cih thu khangthak ten i phawk kiktheihna ding lunggulhna tawh a nuai abangin hong kisuaksak hi.\n1. Chin Battalion: Gamkek mikangte in 1889 pawlin Zogam (Chin hill) hong sim uh a, i pu i pa ten zong a tha neihzah tawh na do uh hi. Ahih hangin galvan le tha le ngal kikimloh luatna hangin guallel uh ahih manin,1894 kum akipan Mangkangte in Zogam (Chinhill) hong uk ta uh hi. Tua ciangin Zogam gam kem dingin Gurkha galkapte tawh Chin Battalion hong phut in Burma Military Police cih minpia uh hi. Tua galkapte pen damdam in Zomite tawh laih uh hi. Leitung galpi nihna ciangin tua BMP pan Chin Battalionte pen Burma Frontier Force ci-in Japan te'n Myanmar gam hong sim hun ciangin zanggam lam a om galmai ah puak uh hi. Leitung galpi khatna lai in zong Zogam khua kiim phial pan mikhat ciat kaikhawm in, France galmai ah Chin Labour Corp ci-in 1917 kumin phut uh ah France gamah galmai nawk nasem dingin paisak hi.\nTua galpi khatna lai pekin khanglam Zomi pawlkhat Burma Rifles ah lutin Mespotimia (tuhun Iraq) galmai ah om uh hi. 1921 ciangin Zomite tawh No (4) Chin Battalion cih khat phutkhia a,1924 kum ciangin phiat kik in Tedim le khanglam Zomite gawmin, No (1) Burma Rifle le Hakha te No(2) Falamte pen No (3) Rifles cih bangin ah kikhinsak uh hi. Leitung galpi nihna abei khit ciangin Falam khuapi ah Falam le Hakhate gawmin No(1) Chin Battalion,Tedim khuapi ah Tedim lamteng pen No(2) Chin Battalion ci-in phut uh hi. Myanmar gamin suahtakna lakzawh ciangin Chin Battalion 1,2,3, ci-in battalion thum omta hi.\n2. Insein Kidona: 1949 January 31 ni-in Myanmar kumpi galkapte le KNDO te Yangon khuapi Insein - Khawaichian le Tamaing kikal tengah kikap uh a, KNDO te'n Seminary hill lam pan pangin do uh hi. 1949 Febraury 1 ni-in KNDO te in Insein zum le District zum kimteng nasia takin do uh a, Febraury ni 2 ni-in KNDO ten thukante zum kim teng lazo uh hi.\nTua bangin Myanmar gambup ading a thupi mahmah gal kidona hong om ciangin Mingalardone bulphuh in Twinthee lam a om No(1)Chin Battalionte in Insein gal maiah panmun la uh hi. Hih No(1) Chin Battalion te'n Khawaichian, Gyukung teng si masa uh a, Yangon khuapi ading a galdalna thupi le mun hoih ahi Sawbuakung tengah phualsat in panla uh hi.\nHih gal kidonate ah No(5) Burma Rifles, No (1) Chin Battalion te' len saklam ah No (2) Kachin Battalion te in munla uh hi. 1949 March kha pawlin Tathon le Mawlamyine galmai ah kuan No(2) Chin ten a battalion bup un a maban uh No(2) Kachin te' tungah ap in, Vanleng tawh Yangon ciah uh a Insein gal maitang ah pan mun la uh hi. Hih mun tengah No(2) Chin te in No (1) Chinte mah bangin panmun la uh hi. KNDO ten Yangon,- Insein le Pyi lampi kikal aa gal panna ding mun hoih tengah pan munla in kigingsa in om uh hi. Amau ngimna in Yangon khuapi la in Myanmar kumpi khia dingin a mau kumpi asem ding uh hipah hi.\n1949 kum April kha kipat lamin thukhual Kayin makaite lep tuahna hangin Insein a om Kayin makaite in kumpi tawh kilem na ding thu hong sunna uh kumpite in sang uh hi. April 4 ni-in Kayin makai Saw Ba Uu le Mann James Htun Aung ten Rev. Francis A Mya makai in Isein pan paikhia hi. Kayin makaite a paikhiat akipan kumpi galkapte in kap nawnlo hi. Tua bek tham loin thukimna om bangin, a paikhia Kayin makaite hoih tak kemin hih thu kikup sungin suakta takin thu angentheih na ding un vaihawm sak hi. Tua bangin kilemna ding kam kikup sung kikapna tawlngak sungin Kayin te 200 pawlin kikap khawlna metbawl in thukimna palsat in Insein pan paikhia in a paina uh lampi a om khuate mei tawh halin susia uh hi. April 6 ni-in General Saw Bo Zan in KNDO te galvan khiatna ding thu pen Kumpi galkap pawlkhawm te kiangah ap hi. April ni 7 ni-in Saw Ba Oo Gyi pen Insein lut kikin hong pusuak nawnlo in, kilemna ding thukimna palsat ahih manin April 8 ni-in galkidona kipan kik hi.\nTua gal kidokikna sunga a minthang kidonate in Minn Dhama Kung kidona, Point 312 kidona, Sawbua Gyi kidonate ahi hi. Hih kidonate in Insein kidona gualzawhna ding khentatna apia Chin Battlalion te i a nunung pen galsimna te ahi hi.\nU Set taih sanghuang ah phualpi a sat No (1) Chin te in Sawbua Gyi kung a om No (2) Chinte tawh akikal a om Minn Dhama kung le Point 112 te nasia takin sim uh hi. Kinaitak in kikapna ahih manin langnih tuak ah asi, aliam abai tam mahmah hi. No (1) Chin in zo ahih manin KNDO te Insein lamah nung kik uh hi. Tua hun lian mahin No(2) Chin te in Sawbua Gyi kung a omlai KNDO te sim uh hi. Kinai takin kikapna mah ahih manin a langnih tuak in asi, aliam tam mahmah hi. No (2) Chin te in Sawbua Gyi kung khempeuh la khin in Seminary hill sung zong siansuah in BOC lamka dong la uh hi.\n1949 April 10 ni-in kidona ah No(1) le No (2) Chin ten Insein lutna a KNDO te galphual te sim khawm uh a, nikhat sungin No (1) Chin ah Bo le nautang 15 si-in,36 liam uh hi. Tua ni mahin No (2) Chin pan galkap nautang 5 si-in 15 liam uh hi. 1949 April 22 ni-in KNU le KNDO te Insein panin nung kik uh hi. Isein nitumna lam panin saklam ah Taunggo a om KNDO te tawh kigawm uh hi. Hih bangin Chin Battalion ten Insein a om KNDO te tung gualzawhna lakna tawh Yangon khuapi le Belpawl gam kemzo uh hi.\nHih hun tawmno sung kidona ahi Insein kidona ah Chin Battalion (1) le (2) ah Bo leh galkap kigawm asi le aliam 300 bang pha hi. Tua hunin galkap santhum Taihk Htun in Myanmar gam galhang min phatna sang pen Aungsan thuriza buaih ngah hi. Tualo galkap dang pawl khatte in zong galhang minphatna ngah uh hi. Hih teng i et ciangin Insein kidona bangzah in nasia ding cih kingaihsun thei hi. Hih kidona sung ah No(1) Chin Battalion Commender Lt Col Hrang Thio in Insein galmai ah amah mahin makaih hi. No (2) Chin Battalion Second Commender Major Thual Khup in, Insein galmai ah makaih in Commender Lt Col Son Kho Pau in galnung Mingalardone ah akisam bangin vaihawmna lam sem hi. Hih Insein kidona khempeuh ah tualai a khanglam galkap ukpi Col Kyaw Zaw (a nunglam ah Brige) le aseppih Col. Ballet, Lt. Col. Kyi Maung te ahi hi.\nHih Tualgal sung a thupiang te:\na. Taziat a om No (1) Burma Battalion te gam sungah tai in Pyi khua a om Burma Communist te tawh kipawl hi.\nb. Nyaungliben a om No (2) Burma Battalion te Kayin te tawh kido in lel uh ahih manin, Mingalardone tung hi.\nc. No (3) Burma Battalion pawl khat gamsung ah tai in Burma Communist te tawh kipawl hi.\ne. No (4) Burma Battalion te in Patein,Mau Pyin leh gunkuam a teng kem uh hi.\nf. No (5) Burma Battalion te in Yakhine gam ah Mujahit gamsung mite do uh hi.\ng. No (6) Burma Battalion ah Platoon nih te in Thasi a galphual nang uh hi.\nh. No (4) Burma Regiment in Gurkha galkap te hi in gamsung kem na tuamtuam vai puak la uh hi.\ni. No (1) Kachin te in Mawlamyine le Thathong gam sung kem uh hi. A cil lamin Platon khat Isein galmai ah panmun la hi.\nj. No (4) Kachin pan Captain Naw Sai pawlten KNDO tawh kipawl in Meihthila pan alak vanlengte tawh Maymyo (tun Pyin Oo Lwin) la uh hi. A cian laite in Pyinmana ah leitang kemin om uh hi.\nk. No (4) Chin pan Platon thumte in Thasi a pawlkhawm galphual kemin, a dangte in Methila ah KNDOte tawh kinawk in a nunglam ah Pegu le Daih Oo kidonate ah huh uh hi.\nl. No (1) Kayin ten Taunggo la uh a, Insein KNDO te huh dingin a tuaksuk Pegu pan kumpi galkapte tawh kido uh hi. Tuanggo ah kilehkik a, a nung lamah Myanamr gam leilu lam mual gamah pai suak uh hi.\nm.No (2) Kayinte omna Pyi panin Insein a KNDO te huh dingin tuak suk a No (3) Burma te tawh kido in kithehthang uh hi. Bo pawl khat kiman in pawl khat Taunggo a KNDO te tawh kipawl hi.\nn. No (3) Kayin ten a kipatcil lamin Mandalay ah galvan ap in Maymyo ah a tawlngak laitak uh KNDO ten Maymyo a lak uh ciangin KNDO te tawh kipawl hi.\n1956 kum panin Chin Battalion ah Bote Kawlgalkapte lakah kipiangsak in Kawlgal kap bote Chin ah kipiangsak ahih manin, Chin Battalion ah Zomi 20 pan 30 kawng bek omlai hi. Adang minam zui a kipawl Battalion te zong damdam in bei ta uh hi.\nHih lai munah Chin Battalion te i vaipuak bulpi pen Yangon khuapi la ding cih KNDO te i ngimna khaktan ding ahi hi. Kumpi galkapte le KNDO te kikal ah leitang tawm bek omin galkikap na ding mun toi mahmah ta hi.Tua ahih manin thaupi bek tawh kigalkap uh hi. Tua bang ciang in kumpi galkap te in KNDO te thu galvai hoihtak in kanin galdo dan ding gel in kiging uh hi. KNDO te galvai ah mun hoih teng la khin ahih manin kumpi galkapte in KNDO te gal maitang phut in simding gel uh hi. Galdona ding dum to in hoihtak in galmai nawk dingin kiging uh hi. Tua bangin kumpi galkapte in KNDO te laksa leitang teng damdam in hong lakhia kikzo uh hi. Tua bangin aban nawktoh ciangin kidona nasia mahmah ahih manin asi a liam zong tam mahmah uh hi.\nHih galmai a kidona liante' lakah USetkaih sang kidona pen a masa pen a hi hi. No (5) Burma Rifles pan pawlkhat le tua phungyi sang a om KNDO galkapte kidona a hi hi. Hih kidona pen nasia mahmah in langnih tuak ah aliam a bai le asi tam mahmah uh a, Major Hla Taung zong si hi. Hih kidona ah kum pi galkapte bei siang dektak a hih manin nung kik uh hi. Tua ciangin Chin (1) te in galmai vai puak la in galmai phu uh a, a si a liam tampi tak tawh Usettaih la zo uh a Captain Taih Chuan in Myanmar gam galhang minphatna lian pen Aungsan Thuriya buaih ngah lawh hi.\nMyanmar gamin suahtakna ngah khit a sawtlo in tualgal piang pah a, tuni dong tua tualgal bei siang nailo hi. Hih tualgal te lak ah a minthang pen phial le Myanmar kumpi ading a lauhuai pen ahi Insein kidona ah Myanmar gam hutna dingin Zomi i pu i pate bangzah ciangin, kipiakhia in mapang uh cih thu khangthak ten i phawk kik theihna ding deihsakna tawh hong kipulakkhia kik ahi hi.\nSource: Zomi Post


url: =Teelna Vive ~ Rev. Fr. Damian Dal :: ZOMI DAILY\nposted on 10 June 2015 at 10:31 am Lomkholna: Article, Biakna, DamianDal\nNisim in teelna (choice) vive hi in, teelsiam na’ng haksa mahmah hi. Utna leh deihna kikal nangawn ah, kikol taang thei a, honghonkhia ding midang omlo in, ei le ei ki etcian kik theihna bekmah honghuh ding lawm hoih ahihlam ih phawksemsem hi.\nMailamthu in sunmang hi a, geelna lian, tupna lian le cihtak tentan na bek tawh, suangthuu thum bangin dingkhawm in, ih kalsuan liailiai hi.\nApiangding thu hongpiang in, atungdingthu hongtunga; Sunmang te zanmang hongleh suakkik theihlam ihphawk kha sansan hi. Tutding le din ding nangawn khatveivei teel hak lua a; Sepding le seploh ding thu in, teelhak zawlai hi.\nBanghangin hi ci in, ih om denden hiam? Banghanghiamcih ka lungngaingai a, anuai athu kamu hi. Tua thu in, keihongkhem ding ‘vangnei u nau nga’ om in, anga un, sunlehzan, mial le vak ci lo in, keimahtawh omkhawm den hi.\nTua u naunga te in;\n(i) muhna (seeing)\n(ii) zakna (hearing)\n(iii) alim a al theih na (tasting and smelling),\n(iv) sukkhak na pan theihna (touch)\n(v) thu ngaihsut na (reasoning power)te ahi hi.\nIh muhnate hoih le man i sa a, ihmuhloh aman leh ahoih tampi ih nusia kha hi.\nIh zakna man isa a, ihzakloh thu ihkin bawl khakei thei hi. Genteh na in ci leng, thulang up, ei thubek thusa cih dan..adang tampi omlai kha ding hi.\nAlim a al, athuk akha te sila in ih om a, hoihlo thei napi, nialzo lo in, athu ihmang kha ham tangzel hi. Genteh na, zatep, tuibuk, khaini, zu, beer cih te leh adang tampi te.\nIh ngaihsutna man isa a, ih ngaihsut zawhloh thute manding in ih umzo kei thei hi. (Adiak diak in Pasianthu tawh kisai..Siangthopumpi thu cih te pawl).\nTua hi in, ahoih pen ding ih teel a, ahoih pen cih aom loh lam ih thei hi. Anuam pending ih teel a, anuampen cih ihciam kha ngei kei hi. Leitung nuntakna hu kasan laiteng, hih vanglian u nau nga teng in,kei hongkhemden ding cih kathei a, lau in kaling hi.\nTua ngateng kantan in, nungta zo leng, Pasian thu um taktak ka hi ta ding hi.\nTopa in hongteel sak kei leh, leitungah bang kateel ngam ding hiam?\nHih ngateng in, teel na ah, siapi hongsem den hi. Ahoih lamin honghuh hun a om mah bangin, ahoihlo lamah zong hongpai pih den hi.\nHih unau nga tenghangin, thuhoih thupha ih thei a, amau te hangmah in, siatna sung intung thei hi.\nHi vanglian unau nga tawh bangci kakithuah dinghiam..teelhak kasa hi. By Rev Fr damian dal\nPrevious: Paunak leh a khiatna – 1\nNext: Na ki gingkhol naihiam?


url: =ZOMI FOOTBALL ASSOCIATION (ZOFA ) TANGTHU TOM - Laibu Saal\nHome > Thuluui/Articles > ZOMI FOOTBALL ASSOCIATION (ZOFA ) TANGTHU TOM\nZOMI FOOTBALL ASSOCIATION (ZOFA ) TANGTHU TOM\nI. A kipatkhiat zia:\nZomite khuapi Kawlpi khua sung a om minam it khangno nih le thumte ngaihsutna tungtawn in bawlung tawh kilawmtatna hangin minam sungah kipumkhatna leh khantohna ding lunggulhna tawh abeisa 2006 kumin hong piang khia a hi hi.\nTua bang a holimna/ngaihsut khopna pan amau tengin a min dingin Zomi Christian Footbal Association (ZCFA) ci-in min vawh masa uh hi. Tua zawh a sawtlo mah September11,2006 ni-in, Kawlpi khua sungpawlpi tuamtuam an makaite tawh a (1) veina Meeting pen Phualp AG biakinn,Pinlong (8) ah kinei in, Zomi Football Association (ZOFA) tawh kilaih hi. Tua zawh September 15,2006 ni in pawlpi tuamtuam pan ZOFA Committee a nuaia om bangin kiteel khia hi.\nPresident – Vial Khan Do (Tahan Baptist Church)\nVicePresident – V.C Mang (Paangpi SDA )\nGeneral Secretary – Sia Thang Sian Kham ( Evangelical Baptist Church)\nAssistant Secretary – Pum Khan Cin ( Leipi Baptist Church )\nTreasurer – Sia Kham Do Dal (Emmanuel Baptist Church )\nAccountant – Cin Lian Khai ( Phualpi AG )\nOrganizer – Thawng Khan Mang ( Bethel ZBCM)\nNote: Pawlpi ciat pan Team Captain khempeuh Member hipah hi.\nII. Ngimna leh Tupna:\nZOFA in ngim leh tup kician kinei in sep\nmasak ding leh sep zom ding cihte anuai bangin kinei hi.\n(1) Kawlpi pan kipan Zogam, Zaanggam leh Kawlgam sung mun tuamtuam a om Zomi khempeuh kimawlna (Sprot) tawh kipumkhatna ding:\n(2) Zogam khua khempeuh leh pawlpi ciat ah kimawlna lam(Sport Department) neih zawhna ding hanciam ding:\n(3) Zomite sungah mipil, mi hau leh mi minthang leh minam it khat peuh min tawh kumsim in ZOFA Cup kilawmtatna neih zawhna ding:\n(4) ZOFA min tawh i neih zawh ngei nai loh Zomi Tualpi(Zomi Stadium/Play Ground) leh Zomi Innpi (Zomi Community Hall)te neih zawhna ding:\n(5) ZOFA ciang bek hi loin Kimawlna namkim kipawlna Zomi Sport Assciation(ZOSA) ciang neih zawh na ding;\n(6) Kawlpi pan kipan Zomite omna mun khempeuh ah Zomi Sport Association(ZOSA) ciang dong neih zawhna ding:\n(7) Hih ZOFA in hong uk kumpite deihna leh thukhun a hi ” Kawlgam kimawlna in leitungbup zel ding” cih thukhunte thukimpih ding;\nIII. ZOFA Cup(1)veina :\nZOFA ngimna le tupna te sung pan Zomite kimawlna tawh kipumkhatna dingin a (1) veina ZOFA Cup pen kilawmtatna pen October 30-November17,2006 sung Tahan Tualpi(North) ah kinei in pawlpi/Team 16 kihel thei hi. 1st prize-Tahan RC, 2nd prize-Tahan Baptist Church, 3rd prize- Kalay EBC leh A siangtho pen kimawlna Kalay EBC te mahin ngah uh hi. ZOFA Cup a khatveina letsong piakna leh ZOFA Concert gawmin Nov. 18,2006 i-in Emmanuel Baptist Church,Pinlong(9) ah thupitak kibawl hi.\nZOFA Cup khatveina ah Pahtawina piate,\nPa Kham Lian Khai -1st prize te pia – Ks. 50000/-\nPi Goih Za Niang – 2nd prize te pia – Ks.30000/-\nPa Gin Suan Khup – 3rd prize te pia – Ks. 20000/-\nZCTS Laisiangtho sang- A siangtho pente – Ks.15000/-\nIV. ZOFA Cup (2) veina:\nZOFA ngim leh tup tawh kizui-in, a (2) veina ZOFA Cup Oct.29-Nov.16,2007 sung teng Munlai Tualpi leh Tahan Tualpi(N)te ah kidemna kinei a, pawlpi (18) mah kihel hi.letsong\nzong a nuai a tengin pi khia uh hi.\nZOFA Committee – 1st prize -\nPa Kham Lian Khai – 2nd prize -\nPa Thang Nang – 3rd prize -\nPa Khan Do – A siangtho pen te\nPa Khai Deih Tuang – A siam pen Nam 6 teng\nNote: ZOFA Cup a 3 veina pen mai ah a kicing zaw deuh mahin hong\nkisuak ak lai ding hi.\nV. ZOFA Sep masak nop maban:\nZOFA ngimna leh tupna te sung pan sep masak ding maban lianpi khat ahi Zomi Tualpi (ZomiStadium) leh Zomi innpi (Zomi Community Hall)a ding leitang Acre (10) lei ding geelna ding vai November 24,2007 ni-in, Emmanuel Baptist Church,Pinlong(9) ah pawlpi 65 pan pastor, President leh Secretary mimal 70 kimin a (1)veina Zomi Tualpi leitang vai thukikupna thupitak kinei hi. Tua thukhensatna pan Kawlpi khua sung a om Biakna pawlpi inn pha zah zui-in, sehtan sum a nuai a bang in kiseh hi.\nGroup (A)- Inn200 tung siahte – Ks. 300000/-\nGroup(B) , Inn 100-200 kika te -Ks. 200000/-\nGroup (C) Inn 50-100 kikal te -Ks.100000/-\nGroup (D) Inn 20-50 kikal te – Ks. 50000/-\nGroup (E) Inn 20 nuai siaht – Ks. 10000/-\nNote: ZOFA sum bul zong (ZOFA Fund Raising Committee) kiseh pah a,\n2008 kum bul pan ki pan in Kawlpi khua sung a pawlpi inn zui sehtan\nte leh muan zaw deuh mimal sehtan kisehte kaikhawm pah ding uh hi.\nVI. ZOFA Fund Raising Committee:\nZOFA leitang leina ding sum bul zong(Fund Raising Committee) a nuai a bangin kiseh hi.\nSK. Gin Khan Pau – Convenor-1\nHang Lian Khup – Convenor- 2\nRev. Pau Khan Khai – ZBCM\nThang Suan Mung – Tahan EFCM\nMichael Suan Lian Pau – Tahan RC\nBo Zam Kap Lian – St.Mary RC\nSiapi Kung Za Mung – Ciimnuai Pilna Sawm(Direcotor)\nSiamah Dai Khawm Ciang – LCEC (Director)\nSiamah Luan Dim – LCCI (Director)\nHang Lian Thang – Leipi Baptist Church\nThawng Khat Thawn – Tahan Baptist Church\nNgul Do Tuang – Leipi Baptist Church\nGin Do Thang – Sing Unau Siyin Baptist\nKhai Deih Tuang – Laipian pawlpi\nPeter Mung – President, Munlai Zomi Christian Youth Fellowship\nNote: ZOFA Committee khempeuh Fund Raising Committee a kihel hipah hi.\nVII. Mimal Sehtan piakna :\nZOFA min tawh Zomi Tualpi leitang leina dingin Kawlpi khua a sung a om Zomi mimal muan zaw deuhte tawh Dec. 4,2007 ni in Galilee AG biakinn, Pinlong(8) ah thukikupna kinei a, mimal 100 valin upna kamciam leh sehtan kipia khia pah hi. Tua sehtn piakte leh kamciam a kipiate pen May 31,2008 (Khatveina )leh June 30,2008 (Nihveina) tawh piak dingin khensatna kinei hi.\nVIII. Gam dang lam Huhngetna ding vai:\nZomi leitang Acre 10 leina dingin Kawlpi pawlpi tuamtuam leh mimal te tung pan sehtan te a kikaihkhop zawh ciangin gamdang a om Zomi Innkuan kipawlnate khempeuh ah ZOFA min tawh laikhak a huhna nget ding thukhensatna kinei hi. Tua bang a gamdang lamte tawh kizopna dingin Zomi Innkuan makaite leh a gam khen zui-in Consultant kikoih ding hi\nIX. Tu laitak ZOFA Committee te:\nPresident – Vial Khan Do , Tahan Baptist Church\nVice President (1) – Vung Za Khup , Paangpi SD\nVive President(2) – Cin Khan Lian, Tahan Baptist Church\nGeneral Secretary – Kam Suan Mung , Kalay Baptist Church\nAsst. Secretary(1) – Pum Khan Cin , Leipi Siyin Baptist Church\nAsst.Secretary(2) – Anthony Khai , Tahan RC\nTreasurer – Kham Do Dal , Emmanuel Baptist Church\nAsst. Treasurer – Thawn Za Tuang , Kalay EBC\nOrganizer – Thawng Khan Mang, Bethel ZBC\nFinance Secretary – Vung Sian Tuang, Galilee AG\nInformation – Mung Khan Suan, (kalay EBC)\nTuang Do Hau -Tahan RC\nGo Khan Lian, -Tahan Baptist Church\nCin Do Thang – Sing Unau Siyin\nCin Sian Pau – St. Mary RC\nKham Lian Khai – Galilee AG\nGin Suan Khup – St. Mary RC\nSK. Gin Khan Pau – Bethel ZBCM\nKhai Deih Tuang – laipian pawlpi,Tahan\nGo Lian Mang – Agape AG\nGin Khan Pau – Kalay Baptist Church\nRev.Fr. Martin Mung- Prist St.Mary RC\nLangh Za Khai – Zo Baptist Association\nThawng Za Suan – Tahan Baptist Church\nDr.Gin Khan Khual – England(UK)\nPaul Khaipu – Australia\nCing San Aung – USA\nPau Khan Thawn – Singapore\nSia Khampeek – Europe\nSia Thamung – UK\nKam Za Pau – Autralia(Perth)\nX. ZOFA Nasepna theih behnop a neite leh kizopna ding munte:\nThang Sian Kham(Sia Khampeek)\nFormer General Secretary & EU Consultant (Present)\nkhampeek@gmail.com, Tel: 0047-99485829\nKam Suan Mung(E-Mung)\nKham Do Dal(Sia Daltawng)\nSource ; Tongsan Posted by khampeek on 04/05/2009.\nTheihding ; Hih pen 04/05/2009 in Tongsan ah Sia Khampeek post ahih man in tua maciang bek hi ding in a umhi.\nItem Reviewed: ZOMI FOOTBALL ASSOCIATION (ZOFA ) TANGTHU TOM Description: Rating: 5 Reviewed By: Cinpu Zomi


url: =2013-08-18 ~ TBC-Y\nPosted on Tuesday, August 20, 2013by Htaung Kyint\nBible Action ~ Senior Class\nHanthotna : Rev. U Myint Lwin (August 18 2013)\nLST simna: Thkna 6:16-25, Matt. 7:21-29, James 1:22\nThu Hilhkikna 6:16-24\n16 "Massah munah amah na ze-et uh bangin Topa na Pasian uh na ze-et nawn kei ding uh hi.\n17 Amah in note hong thupiaksa ahi Topa na Pasian un hong thupiakte khempeuh na zui ding uh hi.\n18 Topa' hong ciamsa bangin note' mai panin na langte khempeuh uh nawhkhiatna tawh na pu na pate uh tungah piak dingin Topa in a ciamsa leitang hoih note in na luah theihna ding uh leh note na nopsak theihna dingun Topa' muhna-ah a man leh a hoih nate na sem ding uh hi.\n20 "Hong tung ding hunah na tapate un, ' Topa i Pasian in note hong piak hih thute, bang a cihnopna ahi hiam?' ci-in hong dot uh ciangin\n21 Na tapate uh kiangah, 'Eite pen Egypt gam sungah Faro' silate ihi a, Topa in Egypt panin a vangliatna tawh hong paikhiatpih hi.\n22 Topa in eite' muhna-ah a lian a nasia lim leh na lamdangte Egypt mite leh Faro leh a uliante khempeuh tungah lak hi.\n23 Amah in i pu i pate tungah piak dinga a ciam leitangah hong paipihin, eite hong piak theihna dingin tua lai panin eite hong paikhiatpih hi.\n24 Tuhuna bangin i nuntak theihna dingin amah in eite' hoih tawntung ding a deihna-in, Topa i Pasian zahtakin hih thukhamte khempeuh i zuih ding Topa in thu hong pia hi.\n25 Amah in eite hong thupiak bangin Topa i Pasian' mai-ah hih thupiakte khempeuh limtakin zui lehang eite-a' dingin thumanna hi ding hi,' na ci ding uh hi.\n21 "Kei kiangah, 'Topa, Topa aw,' hong ci mi khempeuh, vantung ki-ukna sungah lutthei kimlo ding uh a, vantungah a om ka Pa' deihna bangin a gamtateng bek lutthei ding uh hi.\n22 Tua ni ciangin mi tampi in kei kiangah, 'Topa, Topa aw, nangma min tawh thu hilhin, nangma min tawh dawite hawlkhia-in, nangma min tawh na lamdang lian tampi bawl hilo ka hi uh hiam?' hong ci ding uh hi.\n23 Tua ciangin keimah in amaute kiangah, 'Note ka hong thei ngei kei hi. Siatna a gamta mite aw, kei kiang panin kihemkhia un,' ka ci ding hi.\n24 "Ka thuhilhna za-in a zui mi khempeuhte pen suang tungah a inn a lam mipilpa tawh kibang ding hi.\n25 Guah hong zu-in, tui hong khangin, huihpi hong nung a, tua inn a nawkgawp uh hangin suang tungah kilam ahih manin kisia zolo hi.\n26 Hih ka thugente za napi-in a zui nuamlote pen sehnel tungah a inn a lam mihaipa tawh kibang ding hi.\n27 Guah hong zu-in, tui hong khangin, huihpi hong nung a, tua inn a nawkgawp uh ciangin a kisia hi. Tua inn naksiat mahmah hi," ci-in thu a gen hi.\n28 Jesuh in hih a thugente a man khit ciangin, ama thugenna hangin mihonpite in lamdangsa mahmah uh hi.\n29 Amah in Thukham hilh siate bangin thu genloin, aana neite bangin thu a genzaw hi.\nNomau kikhem tawmin thu zak bek tawh maisak kei un la, na zak bangun zui-in semzaw un.\nPhatna La (Duet)\nPaulun & Dimboih (August 18 2013)\nBiakinn sumpi apna & donna ~ Church Pastor\nChurch Pastor (August 18 2013)\nRev. D. Suan Za Thang (August 18 2013)\nMBC, E&M pan thugenna tom ~ Associate Director\nMatt.10:16-25 ~ Asst. Pastor Zam Khen Khai\nAsst. Pastor Zam Khen Khai (August 18 2013)\n16 "Ngiahon lakah tuu a kikhah bangin note hong sawlkhia ka hih manin gul bangin pilvang un la, vakhu bangin migi un.\n17 Mi pawlkhatte in note hong manin zumah hong paipih ding uh a, amaute' kikhopna innsungah hong satgawp ding uh ahih manin hoihtakin kidawm un.\n18 Keima hangin gam ukte leh kumpite mai-ah thu hong kisit ding hi. Hih bang na tuah uh ciangin thu hong sit mite leh Gentail mite tungah Lungdamna Thu gentheihna ding hunhoih a nei na hi uh hi.\n19 Tua bangin thusitna a thuak dingin hong kipaipih ciangin, bang gen ding ihi hiam, ci-in lunghimawh kei un. A hun a tun' ciangin na gending teng uh hong kihilh ding hi.\n20 Thu na gen uh ciangin note' gen hiloin, na Pa uh' Kha Siangtho in note tung tawnin thu a gen ding ahi hi.\n21 Unau leh unau, pa in a ta, tate in a nu a pate langpangin sihna a thuak dingin khatlekhat kiheek ding uh hi.\n22 Keima hangin Gentail mi khempeuh in note hong mudah ding uh hi. Ahi zongin a tawpdongin a thuakzo mite in hotkhiatna a ngah ding uh hi.\n23 Khua khatah note hong kibawlsiat leh khuadang khatah tai un. Note kiangah kong genin-ah: Israel khua khempeuh na khit ma-un Mihing Tapa hong pai ding hi.\n24 "A siapa sangin a sang naupangte lianzaw ngeilo a, a topa sangin a silate lianzaw ngeilo hi.\n25 Tua ahih manin sang naupangte pen a siapa uh tawh a kibat uh leh a lungkim ding uh hi a, silate pen a tote uh tawh a kibat uh leh a lungkim ding uh ahi hi. Innteek lutangpa pen Beelzebul hong ci uh ahih leh a innkuanpih mite tua sangin min siazaw tawh hong kozaw lai ding uh hilo ahi hiam?\nAugust 18 2013 Bulletin\nAugust 18 by Phoe Pyae Son


url: =Na min in hong khaktan lo hi :: ZOMI DAILY\nposted on 22 October 2018 at 2:53 pm Lomkholna: News, Siamsin\nNikhat pasal khat Pastor khat kiangah hong pai hi. Ka min ‘Pau Khan Niam Lelh Za Tam’ hi. Ka min in leitungah ka lawhcinloh nadingin ka ma hong khak hi ci in hong gen hi.\nPastor pa in sawtpi thu a hilhkhit ciangin a tawpna lam ah ‘Min in bangmah hong khaktanlo hi. Na minpen nang a’ hilo aa na pu leh pa te a hizaw hi. Min sungah ‘Pau Sian Kop, Sian Lam Sang, Sian Mang Sung…’ cihbang ahizongin Pasian akitap leh minhoih tampi tak om hi. Tuate zong bangmah a kuasuaklo tampi om hi.\nZogam sungah a en ve…\na sisa- Hau Lian Kham, Cin Dom Kham te\na nungta lai- Pau Khan En\nKhai Khan Suan\nLang Do Khup\nPau Lian Mung\ntawmcik kong genpak hi.\nHi te a min sungah SIAN cih zong kihel beek lo hi. Lawhcing mahmah uh. Zomi leh zogam honglamto te hi. Zomi te’n nu le pa aa i neihte a minuh hoihlua cih himasa lo hi.\nMin hoih sangin mi hoih thupi zaw hi. Tu ni na mintawh buai nawnken. Na min hangin ki lungneu sak ken. Na min in hong khaktan lo hi. Na min in hong lehkaihlo hi. Nang a mi na hoihleh na min hoih kisa in, zaknop a kisa ding hi lel hi’.\nTangvalpa in ‘Sia lungdam ei. Ka min hangin lunghi mawh nawnkei mah ning ei. Min tawh a lunghimawh mi pawlkhat tungah hih thusim na hilh ning maw… (tangvalpa’n a ip sung sawk in) ‘sia hih pen na niangtui man ding hi’. Lungdamlua ingh.\nPastor: ‘Niangtui man bek hikei mortor cycle khat na lei pah ning ei. Topa’n thupha hong pia hen. Siamsin Library\nPrevious: Khuado Pingpong Fellowship TA President Cup nuamtak kizo\nNext: Khebawk/ khena cihte pawl


url: =Zomi Cultural Uplift Society (ZOCUS) ki phuankhia :: ZOMI DAILY\nposted on 24 January 2012 at 9:30 am Lomkholna: News, Zomi\nZOMI NGEINA ZUUN KIPAWLNA\nZOMI CULTURAL UPLIFT SOCIETY (ZOCUS)\nKiphuh nii (Established): 01-01-2012 (Nipi nii)\n1. Minam Min: Taang tawng a ki pan, ih pu ih pate ZOMI ci-iin ki lo uh ahih man, ih minam min pen, ZOMI mah kici den ding hi.\n2. Kipawlna Min: Hih ki pawlna min in, ZOMI NGEINA ZUUN KIPAWLNA *ZOMI CULTURAL UPLIFT SOCIETY (ZOCUS)* kici ding hi.\n3. Kipawlna Huam: Hih kipawlna in, leitungbup aa om, ZOMI khem peuh huam hi.\n4. Ngimna: Hih kipawlna in, Pasian bulphuh iin, leitungbup ZOMITE kipumkhat aa, namdangte in, hong muh uh teh, minam lian khat ih hih lam, hong theih tel nadingiin, ih Zongeina hoihte leh ih lai ih pau ih hamte hoihtak kem cingiin, puahto ding hi.\n5. Panmun Lakna: Hih kipawlna ii ngiimna ahi, Zongeina hoihte kem cingiin, puah toh ding leh leitung khempeuh ah kitheih sak zawh nading, kipawlna makaite in, Pasian mah bulphuhiin, aki sam bangiin mipite makaih ding hi.\n6. Sepkhiatzia Ding: Committeete in, mun khempeuh ah pai-iin kihilh zo lo ding ahih maniin, amunmun ah palai tawh na sem ding aa, sum leh paai akisap leh zong eimau ip sung tek mah sawkiin, kipumpiakna tawh na sem ding uh hi. Committee zong ahun zui-iin akisam bangiin puah to zel ding hi.\n7. Sep Masak Ding: Ih ZOngeina lapite a aw kimiin, laibu tawh ahi zongiin, aw khumna tawh ahi zongiin kemcingiin, zuun to puah to ding hi. Ih Zongeina kimawlna tuamtuamte leh ciamnuih siangtho tuamtuamte zong kemcingiin puahto ding hi. Ih Zo paunaak leh lakamte zong puahpha aa, kepcing ding leh mikim theih dingiin, hawmsawn ding ahi hi. Tua banah Zongeina Tualpuan, Puanten, Nik, Puanlaisan, Puandum, Tanghcingg, Khephiau/Puangial a kipan Zongeina puansilh niktente zong kemcingiin puahtoh ding ahi hi.\n1. Rev.Dr. Cin Sian Pau.\n2. Sia Suan Sian Pau.\n3. Pa Dai Kam.\n4. Zomi Innkuan Rawang, Committee Member 12 te.\n1. President………………………. Pa Thual Lian Thang (Thangkhek).\n2. Vice President………………… Pa Thang Pi Lian.\n3. Secretary (1)………………….. Pa Ngo Khan Tun.\n4. Secretary (2)………………….. Pa Nang Za Dal.\n5. Treasurer (1)………………….. Pa Khai.\n6. Treasure (2)…………………. Tg. Sumpi.\n7. Auditor ………………………… Sia Hau Khan Thang.\n1. Hih(ZOCUS) kipawlna in, leitungbup aa om, ZOMI khempeuh huam hi, ih cihna tawh kizui-iin, kua atuam hi lo aa ZOMI nahih naak leh ei’ a, ei’ kipawlna hi, cih hong theisak nuam hi ung.\n2. Ih gam ih lei, ih minam akhantoh theih nading, ih ngimna bulpi ahih maniin ih ngimna bang, Topa in, hong thukimpih aa, gualzawhna ih ngah theih nadingiin mun khempeuh aa om ZOMIte in, thungetna tawh maa ih pankhop ciat nadingiin, JESU’ min tawh kong thum kong ngen uh hi.\nDr. Cin Sian Pau\nPrevious: Van Hong Mial Ciang ~ Thawnpu\nNext: Thawn Kham & Zomi Daily tutkhop, holimna


url: =1-on-1 computer & technology 11:00am session (Adult 16+) (Gungahlin Library) Tickets, Tue 04/06/2019 at 11:00 am | Eventbrite\nTue., 4 June 2019, 11:00 am – 11:45 am AEST\nThu., 27 Jun. 2:15 pm\nThu., 4 Jul. 2:15 pm\nThu., 18 Jul. 2:30 pm\nEV3 Advanced Robotics: Draw Bot (Ages 11-13) (Civic Library)\nEV3 Advanced Robotics: Draw Bot (Ages 11-13) (Woden Library)\nJunior Robotics: Swing-O-Rama (Ages 9-11) (Tuggeranong Library)


url: =Turkey gamsung Mopawi bawlna ah Bomb kitam, mi 22 si, 94 liam :: ZOMI DAILY\nposted on 21 August 2016 at 7:59 am Lomkholna: News, Sawltak, World\nTurkey gamsung ah zanni Saturday (20 August) ni in mopawi bawlna khatah Bomb ki sukham sese a, mi 22 si in adang mi 94 bang liam cih AP News pan kiza hi. Syria tawh gamgi gei aom Gaziantep City sungah thupiang hi a, hihpen migilo te gamtatna hiding ci’n thunei te’n genkhia uhhi.\nKumpi thunei te pulakna Statement ah hih Bomb apuakkhap hun pen nitak 10:50pm hunpawl ci uh a, hihbang in agamta te pen nakpitak in mawhsak mahmah uhhi. Ahi zongin athu akician in genkhiatna neinailo uhhi.\nLoal Journalist khat in NTV Television te kiang agenkhiatna ah hih Bomb puakkhampen ginngaih luamahmah a, khuasung mun gamlapi panin zong kizazo dinghi cihi.\nHih Bomb sukhampen ko gamtatna hi ci’n apulak kipawlna omnaipahlo a, ahi zongin IS te gamtatna mah hiding in ki ummawh ci’n thuneite’n gen uhhi.\nAbeisa kumte ahzong Turkey gamsung ah buaina Bomb kitapna te piangzelzel a, atamzaw pen Kurdish te gamtatna kici hi. Nungdiak June khasung inzong Istanbul Airport sungah IS te’n Bomb sukham uh a, mi 44 in sihlawh hi. ZD Sawltak #zomidaily\nZomi Daily website tungah thului thuthak khatpeuhpeuh suaksaknop aomleh email zomidaily@gmail.com tawh kipuak theiden hi. Lungdam!\nPrevious: Zogam Phualvate’n Zogam Zuun Ni ~ Agnex Vung\nNext: Ben Fortson nuntakna kiukhat pan thalakna ~ Dong Mung


url: =Malaysia gamsung aom North Korea gammi nasem 50 ki hawlkhiading ~ ZD :: ZOMI DAILY\nMalaysia gamsungah Visa Expired khinnapi in aomcip teitei North Korea gammi 50 te Overstay Case tawh Malaysia gampan in ki hawlkhiading ci’n Malaysia Deputy Prime Minister in tuni Tuesday (Mar 14) ni in genkhia cih CNA pan kiza hi. KLIA2 sungah Kim Jong Nam ki suamlup khitzawh thubuai tuamtuam hangin Malaysia leh North Korea gamnih pen hongki hehsuah mahmah uhhi.\nAgamsung tuak uhah aom Ambassador te ki hawlkhiat saktuak uh a, agamsung tuak uh ah aomlai agammi te uh ahihleh aciah khiatding phallo, khakcip tuak uhhi. Akisapleh kikheknading Hostage cihbangdan in akikemtuak khikhe phot uh ahihi. Ahi zongin agamsung aom mite uh aciahkhiatding aki khakcip kawmkal himahleh Malaysia kumpi in agamsung ah North Korea gammi Overstay in aom honpikhat mukhia uh ahih manin, mi 50 te ahawlkhiading Deportation abawlding uh ahihi.\nMalaysia, Borneo Island tung aom Sarawak State ah suangmelhol kitawhna Coal Mines tampi nei uhhi. Tualai ah nasemte pen gamdangmi vive hizaw uh a, tualak ah North Korea gammi zong tampi kihel cihi. Tuasung panin North Korea gammi 50 te ki hawlkhiading, Deportation kibawlding ci’n Malaysia Deputy Prime Minister Ahmad Zahid Hamidi in tuni in Reporters te tungah agenkhia ahihi.\nSarawak State sung aom North Korea gammi nasem te lakah Visa Expired khin khempeuh amanlang in Pyongyang ah ki ciahkhia sakding hi ci’n genkhia hi.\nAgamsung aom mite ciahkhiatding aki khakciptuak laitak in banghang in tua mi 50 te ciahkhiat saksawm ahiam cihpen bangmah gencianna neilo hi.\nNorth Korea gamsung ah Malaysia Citizens pen mi 9 bang omlaiding in kigen a, tualak ah Embassy Staff pen mi 3 kihel in, adangte pen a innkuanpih te ahi uhhi.\nNorth Korea inzong Kim Jong Nam ii aluanghawm pen ciahkhiat pihnuam in ngenngen uh himahleh Malaysia kumpi in asipa ii innkuanpih te khatpeuhpeuh tawh DNA sittuahna aomkhit mateng in misiluang ki piakhia theilo hi ci’n kinialnial uhhi.\nAluanghawm pen tunidong Hospital Kuala Lumpur ah aki kemciplai hi a, khakhatbang phakhinta ahih manin migi koihziauna Morgue sungah kikem suaksuakleh siacip khading ahih manin asiatloh nadingin Embalm kibawlsak ci’n Deputy Prime Minister in genkhia hi.\nNorth Korea gampen leitungah atuamtatdiak gamkhat hi a, gamdang sumlut kicianzong neikhollo uhhi. North Korea gammi 100,000 bang gampualam ah nasem in zinkhiading in ki ummawh a, tuate ii innlam akhakkik Remittances tengpeuh gamdang sumlut “Source of Foreign Currency” kicimawk hi. ZD Sawltak #zomidaily\nPrevious: Yangon ah kumcinglo nasemin aom numeino nih kibawlsia gawp ~ ZD\nNext: Kawlgam Tan 10 laivuanna ah sangnaupang mi 52,000 takin laivuanding pelh ~ ZD


url: =ZO CULTURAL-cum-LITERATURE SOCIETY INDIA: THUMAKÂI(PREFACE)\nKa nêulâi in,ka khuo u’ah Khodou pawi leh lungdam pawi a kibawl zel a,tua hun ciengin zu leh sa a kine a, lâm a kikâi a Zola nempi a kisa let a, nun in a nuom a,guolnop mangin taikhuo a kivâh zêl hi. Khum hun lâi a mite ki-îtdânte, kingainatnate tu-a ka ngaituo ciengin khatveivei leh ka hla a sie a, ka lung a lêng vavung mawh hi. Tu hun lâi in, pawi a kibawl zêl a, Khawmpi bang ka na mang zêl hi ,hinanleh ka nêulâi a guolnopdânte, mite kisahtheidân(kideisahdân) tualeh a na kingâinatdânte ka mit-hla in a mu na lâi a, tuhun cienga mite kingâidaudante ka ngaituo ciengin, hun muolliemsate gâlkhuo ka don zêl a, tua hun muolliemsate ngâi in ka lungzuong zêl hi! I pu I pate uh, Zola ngaite tem bang tawi in, gawlpal bang a na ki-îm khawm liliei zêl u’a, na ki-it tuo ciet in nunnuom lâmtâng a na kâi zêl uh hi. Hun muolliemsate lah solkha bang sênlekia thei lou a! lungzuonhuoi ciloungâl gêndân omlou e!.\n1993 kum in Ka nu uh (Nuomzavung) toh ka kinung a, Vâiphei veng leh Zo veng ah kum 3 bang ka têng gêl hi. Ni khat Benhur Yisrael (Khamzalang@Langtom); in Zo puondum lim a kizêm nâmsâu pi khat, Zola keset(cassette) leh Zola Sânnêmla bu khat ka opna mun ah a’ng tawi a ka kungah ‘Tateng na kêm zing in, Mângkâng a’ng cita hi’ tuabepin kei lêng phei ing a, ‘Pa Langtom nangin bangzieha tahaw nei pieh e? tam bang van/(sil)te nana kephoidân leh nana zepsiemdânte ka mu ciengin na Zo ngainatdân ka theikhie hi, ahi’nlah bangzieha tahaw nei piehkhiet e?’ ci’n ama ka dong hi. Ama’n hici in ei dawng hi, ‘Mângkâng kei pên Yahweh(Sabbath) nungzui ka hitâh ziehin ka tapa’n tabangte kêm dîngin hung phalta sih hi’ a ci hi, tuaci’n ke’n tua bang ahileh ke’n kêm ta ve’ng ka na ci a, tunidonin tuateng ka kêm nalâi hi. Tami keset min pen ‘Lie leh Tâng Lentongte’ a kicia, 1984 kum a Yangoon Khopi(Myanmar)a kikhum ahi. Asunga Zola kikhumte ka ngâingâi zêl a, ka lungsim a khoi mama a,I pu I pate tawndân, ngaina leh khankhuote ka lungsim sungah ka gêlgêl a, ka lunglên kân in a sâng zêl hi. A lasah u’a, panin Zolate sunga thu leh la giltahte ka ngaituo ciengin ka veina mama a,ka sinlâi ah vâi bang a thâmden a, tualeh nupi papite lasah siemdân pen patâthuoi ka sa hi.\n1996 kum in India Kumpi zum ah, Delhi Andaman & Nicobar Islands Civil Services(DANICS) ka nga a, tami sepna zop a, Delhi ka pei kuon in Zoveng Lamka ah, ka peima nitah in a’ng ît, a’ng ngâina nupi papite pawlkhat, kei ei vâihlâh dîngun ka opna mun ah, a’ng kholâilêng uhhi. Bangci tava ui, na ci uoi?, ci’n ka dongleh, nang vâihlâhna kawm a, na inn a, Zola sa dînga hing kikhawm hi ung, a ci uhhi. Tami pawl ahileh, Zogam Leidi Party(pawl) te a na hi kawi! tuami ni zân a, a lasahte uh ka khum sieng a, ka lunglên ciengin ka ngâi zêl hi. Zo la sah a siem mama uhhi.\n1998 kum in ka nu muolliemna toh kisai Ama late leh amanu theizingna dîngin ‘Vangngai Tunnu’ keset khat ka suo hi. Tami keset pen Fr. Mark Thang Khan Ai studio ah ana kikhum hi. Tuahun in, Fr. Mark Ai leh Lawrence tegêl in ‘Zo Patong’ kici keset khat ei letsong uh hi. Tami keset sunga late ka ngâi ciengin i Zo late lutdân leh ngaidân ka sinlâi sungah tuni dongin a vâi bang thâmdenta hi. 2004 kum in ngainat unâupa Pastor Haozalien toh Delhi khopi ah tomkhat ka omkhawm kha u’a, hun ka mu cinteng un houlimna tângpi, nempi ka nei leng uh hi. Nikhat kam/hâm tungtâng thu vângtâng ka kikupkup ciengun, Zo lahâmtengte, kigêntênate, kitêkâhna thutengte kitûptah in(systematically) kiguol henlen lâibu nêu khat kibawl leh, ci bang ka lungsim sungah a’ng piengdoh a, tuaci’n tuni’n tami lâibu i khut tung u’ah tawithei in a’ng omta hi. Abân, i sim masangun i pienna leh i puodohna uh tângthu tomnou khat simsuh tadi va ui.\nZO MITE ANG PIENKHIETNA\n[.....Zo min i puohna Ei 'Zo mite' pen i 'Pu Zo' suon-leh-hlâhte i hizieh u’a Zo minam i hihi. Zogam a i tên zieh u’a Zo te ei kichi hilou a, heisung heisung ah omta nanleizong i Pu Zo sisan zâl in 'Zo te' i hihi. Zo minam kipatna I Pu Zo pen bang hun lai a na pieng cithu kantelna dîng ha simsim dîng hi. BC hunlai peh in tulaitaha Sên(China) gam lâizâng munteng ah 'Xo' kici minam lien khat kumpi gam kip khat dingzo hi. Tuapen ei 'Zote' tangthu masa pên ahi. Thamlou in Sênte tângthu sung ma ah 'Jo dynasty-Jo kumpi khang' ci zong na om ngai a, Thailand gam dong in thu a nanei ngai uhhi. Tuapen i tângthu nina ahi, aci zong ki-om hi. Mihingte pienkhietna toh kisai akancien(anthropologist) mipilte gênna ah ei 'Zo' mite pen Khamtung gam minam tuomtuomte leh Kachin minamte toh kibangin ,'Tet' minam sungpan a piengte ei kici hi. 'Tet' minamte toh kisai in tângthu lam mipilte in AD 760-850 hun in Tibeto-Burman kici minam khenpi khat in,Tibet gampan a’ng tuolsuh uhhi. Tua sungpan pawlkhatte(Et;Kachin) Kawlgam sahlam gamteng ah phuol ana sât uhhi,kici hi. Tua pan adangte a’ng nawtsuoh suh in AD 900 kîm a,Tagaung khosatte sungah i pu-pate zong na kihal hituoh hi. Kumza thum kîm hun sungin Tibeto-Burman minamte sungpan (1) Pyu minam-Kawlte kipatna (2) Kanyan minam-Arakanese te kipatna leh (3) Tet minam-Zo mite kipatna khenthum a’ng phatou hi. Kumzalom 10-13 AD hun ciengin Tet minam pan Zote leh anâihuoiteng(ethnic groups) in Tagaung pan Ayeyarwardy(Irrawady) gundungteng leh Chindwin gundung kîllahteng ah a’ng kithethâng uhhi,cithu zânggam a têng AshoChinte,Yaw minamte, Khamtung gam sahlam a om minam tuomtuomte Khamtung gam hlanglam(hanglam) a om Cho-Chin, Khami-Chinte i tângthu sungah kiciemte ciet hi. Zote leh Khamtung gam minam dangte in kumzalom 14-15 AD kikâl sungin Khamtung gam a’ng zuontou uhhi. Mizo(Lusei) kamhâm bawngteng 'Sepui' ah , Falam-Haka kamhâm bawngteng 'Sunthla 'ah, Zo kamhâm bawngteng 'Cîmnuoi' ah phuol a’ng sâtkia uh hi. 'Cîmnuoi' i ci pen tulaitahin 'Sâizâng' leh Phâileng khuo kikâl teng ahi. Cîmnuoi ah khangli bang a kitênzaw ciengin Zote Vânglâi(Tehlui khonei) ana sât u'a, tua panin Hâidawi(Bumzâng khotaw) ah ana têng uhhi. Tua panin sahlam a’ng kikhang toutou a, pawlkhat pen India gam Manipur State dong na tungtou uhhi.\nTÂNGLÂI ZO MITE DINMUN: Zo mite a’ng pienkhietna toh kisai i gênsa bangin Topa Jesu suoma hunlai Sênte ii 'Xo' dynasty ahia, 'Jo' dynasty ahizongin tulaitaha ei 'Zo’te toh kisaina om,omlo ci pen gênhâ, kanhâ simsim dîng hi. Ahivangin,tânglâi i pu-pa 'Zo’te pen tulâi ei 'Zo' te bang na hilou in minam thahât,ngaina leh tângthu akip ana nei minam gol mama khat na hi ngai hi, ci thu tawm i kikum dîng uhhi.\nTambang i gênna ah "No evidence,no history" a kici mabangin .... omloupite gênlou in "evidence'(têci) akip lien teng sungpan i thei bân ciengtan atomnou in i gên dîng hi." Zohâm pên hâm-le-pâu tampite lah-a kunglui pên vawt khat ahi chi guollui upate’n ana gên zêl uhhi. Guolluite a’ng hildân ahileh Zohâm/Zokam A.D.850 tuom in apieng jouta hi, aci uh hi. Simsuh kia in:- "AD 850 kîm in 'ZOHÂM' kizang zou hi. Kawlgam sunga minamte toh kisai akantel ahi, Professor G.H. Luce in, 'Tibeto-Burman i ci vângin atâng zah uh kamhâm(common language) pen Chin, Kachin khatzawh sâng ahisihleh tuagel kigawm hithei dîng hi." ci'n ana gên ngai hi. Atheihuoi thu panin Chin akicite sungah Kachinte toh kamhâm akitamsut(akibangtam) pênpên 'Zo' te i hihi.\nZOTE PEN MINAM BUL MAMA KHAT AHIHI.\nCapt. Khup Za Thang in 'Zo’ mite khanggui aguolna ah i Pu 'Zo' panin khang ngâna ah Pu Songthu ana om a,Falam minam pawlkhat in akhanggui uh 'Songthu' toh ana pan uhhi. Tuabanah 'Zo’ mi te pienna thu akante in 'Pu Songthu in Cîmnuoi khuo sât in hâusa sêm hi, aci uhhi. Ahivangin, Mizote khangsimna sunga 'Chawngthu' ci min khat simlou adang Tedim kamhâm a kipan minam tuomtuomte khanggui sungah 'Songthu' ci min khollou kha dîng hi. ‘Zo’te khanggui simna sungah Capt.Khup Za Thang in a’ng guol bangma in Pu. 'Songthu' kimuthei hi. Tua banah, gêntêna in sanggam Siihzangte pienna 'Suontah, Ngengu' cite pên ei ‘Zo’te khangsimna ah : 'Zo' pan 'Songthu' khang nga, Songthu pan Zahong, Suontah(Dopmul) Mulpi, Ngengu ci bang in na kiguol suhpan hi. ‘Zo’te sungah be-le-phung zakhat(100) kîm(vel) om hi. Tuate sungah Zote be hinapi Zokam azang nawnlou zong tampi a om hi. Tedim kamhâmte sung, Sizang, Vaiphei thamlou Falam sung, India gam Meiteite sung nangawn ah ‘Zo’te ka hi aci toh, ‘Zo’te ahilam theilou a a phungmin beh atheilien toh a kithethâng Zote tampi a om hi. ‘Zo’te i pienna uh sawt mama ta ahiziehin tambanga kithethâng pen lamdang lou hi.\nKithethângna thute sungah gâlmat pawl zong a om u'a, pawlkhat pên agamlawt ngiet zong om hi. Tuni ciengdongin Zote sisan pên gamlawtna lungsim leh gamman bai phâhdiehna khat kinei hi. Tuhun main zong Zote pen midangte kam kisiembai phadieh a,tua in midangte vuacipna(acculturation/influence) sunga i manthâi(manthâp) bai nadîng zie ei lah hi.\nZOTE PEN NGAINA KIP ANEI MINAM I HIHI.\nH/A Pu. J.Gin Za Tuong in " Zote pau, Zote ngeina, Zote tangthu limphatahin kan leng Zo mite i mênkhietna mubai pen ni" ci ngai hi. Ngaina(culture) toh kisai in, Zote'n shila, hinla a kipan moulahzie, dawithoizie dong aneng atawng abucing in akip a i neisa, I Pu Zo a kipan tunidong khanggui simna i neisa ciet ahihi. Pu Ngul Lang in, " Zopuan cihpen Zote aa bek hikei, eitek aa hi cia,asilh masa pen Tedim kampau sungpan keimah hi-ing" ci-in agên ngai hi. Sângmang J.H.Cope in Tedim Chin Reader laisimbu bawl asawm ciengin ngaina tangmî(folktales) zah a na sawm hi. Ahivangin, alungkim banga gêntheina mulou hi. Tua ciengin Tedim papi pawlkhatin, "Ngeina tângthu anei Zote ahi uh. Zote dongin" na ci uhhi. J.H.Cope in zong Tonzang Myuone Lomzâng khuo pan, Pu. Tuong Za Go(M.P. Mang Cin Khuppa) ana dong pai a, Zolâi simbu sungah Zo tangmî pawlkhat na hal hi, ci-in Rev. Thang Kho Cin(Phâitu) in a na gên hi.Tuaziehin a masalam a, kibawl Zo Lâisimbu(Tedim Chin Reader) sungah Zokam tampi kihal lâi hi. Hinanleh, tulam cienga kibawl laibute ah Zokam mun ah Tedim kam toh kilâita(kisunta) hi.\nTHUKHÛPNA: Zo mite pen hun khat lâi in mi thupi kihia,tuciengin i hi ci ngiem, i hici kithethâng pen Pasien deilou,Pasien zie toh kituohlou i kalsuon khielna khat uh om hi dîng hi. Tuami i mu nadîng un sui in kipuophatna dîng lampi lathei lei piengsawn momsawnte adîngin gougil pen hiding hi." ]1\nKum 862 A. D hunlâi in, Sente patong Fan-Cho kici pa khat in Chindwin gûnkhawm zâng ah hâusa leh lêngza nei minam Zo or Shou or Zhou kicite na om hi cithu a na giel hi. 1783 A.D kum in, Rev. Fr. Vincentious Sangermano; Roman Catholic Missionary Burma gam sungah Pasien thu gên dîngin a’ng kisawl hi. Ama’n "A Description of the Burmese Empire" laibu 1835 A.D kum a kisun sungah Zo thu hici in a na giel hi. "20°30" leh 21°30"N kikâl ah Chein tângte suolam ah, ‘JOU’ kici minam nêu khat a om hi" a ci hi.\nBetram S.Carey CIE, Assistant Commissioner, Burma, and Political Officer, Chin Hills leh H.N.Tuck, Extra Assitant Commissioner, Burma and Assistant Political Officer, Chin Hills tegêl in ‘THE CHIN HILLS’ lâibu Volume I lâimâi 140 na ah, Zo tungtâng thu hici in a na sun uhhi:- "Tu-a Sukte mite; Kamhau be leh phungte, gam uhna khuo zousie ahileh khang thum masang lâi in, Zote’n a na luo u’a, a na uh zou uh hi. Kamhau; innpipa khuote ah, tuin zong Zote a têng nalâi uh hi. Tedim khuo a sât a, a uh hi. Kamhau; Innpipa’n a nuoinetsa Zo tengteng pen Kamhaumi a suoh siengta uh hi. Kinung leh kitêngthei in a têngkhawmta uh hi. Manipur gamgi zûl tan, gâl a zou a, Kamhaumite leh Zote a têngkhawm u’a, amaute pen cikhat sakhat bang in, uhpite leh ki-uhte a kikhietna tahtah uh a om sih hi."a ci hi.\nMikâng F.K.Lehman in Illinois Studies in Anthropology No.3(1963, Page 179)sungah hiciin a na giel hi, "Kawlgam leh India gamgi teng ah, amahaw tawndân leh ngaina toh kiptah a, a têng minam khat a om hi. Amahaw pen a UH hâsa mama uh hi. SHA a bie u’a, JIN min in a kou uh hi. A puona min uh, JOU ahi",aci hi. Myanmar Chronicle Volume-5, Page 225, "Zo’te pen, a puno uh Kachin hi a, a tazaw ahi. Zo(Pu Zo) suon leh hlakte sungah, ataa pen(uzaw) gu’ite ahi uhi." Mikângte’n ‘Yo’ or ‘Yaw’ pou ei na ci uh hi. 1954 lâi in, Lamka a om eimite ‘JOU’ a na kici uh hi. 1956 kum in ‘Zou’ ciin India kumpi’n theipina a’ng pie hi. Pu. T.Gougin in ‘A Brief History of Zou’ (1961 A.D.) lâibu sungah Zo leh Zomi a na zangton hi. Pu. Thangkhanlal in; Zolâi Simpatbu (Zo Primer;1973) sungah ‘Zo’ ma a na zang vilvel hi. Pu Goupau in ‘ Zo Sannemla’ lâibu sungah ‘Zo’ spelling ma a na zang hi. Zo Baptist Association, Myanmar(Burma) leh Zo Presbyterian Synod Church (Myanmar) te’n ‘Zo’ spelling ma a zang vilvel nalâi uh hi.\nUNÂU LUSHEI(Mizo) pasal ni in, ‘ZO’ TUNGTANG THU A NA GIELTE SIMSUH KIA VÂI:- 1926 kum lâi a Unau Mizo missionaryte’n Lushei ham a, a giel uh KHRISTIAN kici laibu sungpan in ‘Zo’ tungtang thu hici in a na kigiel hi:- ["A hma sha ber in ram chanchin hi tlem te in ka han shawi ve deuh rih anga, he tiangin ani:- Phaipui bial Vuite ram chhak lam Meitei leh Sukte ram in ri na Run-dungvel hi ani deuh bera Lushei ram a ang deuh va khaw hrang tlem te te a, lal nei theiva awm an ni a, an ram pawh a zau lo hle mai. An hnam: a pumpui in 'Zo' an ti deuh bera an zinga...an mawl em em mai, lekha thiam an awm lo; chuvangin tunlawka pawh sawrkar an do kha in hria in kan ring a cheu. Biakdan: an vai in ram huai bia an ni vek; an in thawi na atam ngawt mai. Pawla zin lai a, Atheni khua kha ani ngawt mai ani. Akip a kawi in sawi sen pawh ani lo zawk ani, pakhat chi an in dawi ania,hei hi an in thawi na lian ber leh hlau awm ber a an nei chu ania, a ran a tan chuan vawk pakhat a ni ang, tin; sial hi in thawai na na ran a michhia leh mi tha in an hmang bawk.......Tin, Pathian thu ka sawi a lekha bu chhiar te hlan kan ai in an bih hnai zawk mah mah a banvai na awm lo khawp in,khawi ngei in ei zo vek teh ang ti awm takin ann lo kal khawm thin ani, tin, mi thenkhat chuan "Kei hi fa nei thei lo ka ni. Pathian thu awi ila fa kan nei thei ang em?" ti te an awm nual hlawma, he tian in Zo ram chu ala thim a Pathianin an sual tlan nana a fapa mal neih chhun a pek thu te hi an la hre lo em em mai; chuvangin nang chhiar tu he Zo ho ta hian i tawngtai pui kan ngen a che. "In unau -Hrangsuaka leh Dawnthawma.]2\nTam bang ahi, atomkim in, tâng a tuon a, i khangthu uh, tuazieha tulâi khangnoute’n i pupate uh luhindânte, khosahdânte, tawndânte tualeh ngainate, a lungsimte uh,i mangngillou na’ng u’a tami lâibu ka’ng bawl ahia, a min:- ‘Zo Lahâmtengte, Kigêntênate leh Kitêkâhnate Hâmbu khatna (Dictionary of Zo Poetic Words,Metaphors and Similes Vol.I)’ ci’n ka phuo hi. Zo lakamtengte zong cithei veve ahi. ‘Zo’ spelling Lâi Siengthou tegêl sungpan a, toh kibanglien a, lâh leh zah ahi. C, Z leh innku(^) te cilou laigiel dân(spelling zahdân) pen ‘Pasian Lai Siengthou(Holy Bible in Zo) 1983 leh ‘Holy Bible in Zomi 1995’ tegêl sungpan a, Spelling kizahdân ka zui ahi. Zokam apatin Mângkam a thuteng ka le ciengin a kibang cîtciet lou nempi ka tuoh hi. Tabangte pen a kinâi thei pen in ka letdoh hi. Tami lâibu in; i tawndânte, i ngainate,i kam/hâm gilzie, i hâm hausatdân, i hâm ngaidan, i kam/hâm kungluidân hing theisahta uh hên\nSuo masapên(First Edition) ahimanin tuotkhiel, gielkhiel leh lêkhiel nempi om khamai thei ahimanin a, citlana a, a opkhâh tâhleh simtute’n ei na ngâisiem ciet un ci’n ka’ng ngên masa hi. Tualeh, a dihzaw(mânzaw) deu na thei leh, tachi leh, kilawmzaw deu, hici leh, kilawmla deu ci ngâidân nei a opleh, ka na sâng gige dîng hi. Pasien in I gam hing guolzawl tahên, Amen.\nDated/New Delhi 10th, April, 2006\nPhilip Thanglienmâng, DANICS\nSources: 1. A.D. 2000 ZO MAGAZINE Published by Zo Baptist Association Hqtrs, Kalaymyo, Myanmar(Burma) Dated March 2001.\n2. Tapidaw Golden Jubilee 2004 and JCA Golden Jubilee Souvenir 2003 A.D.\nPosted by Author/Writer : Linguist list: http://www.sfs.uni-tuebingen.de/linguist/people/personal/get-personal-page1T.html at 10:41 PM


url: =Zogam pan gamdang i tunciang thupha ngah kisa kha Zomi te :: ZOMI DAILY\nposted on 3 August 2014 at 2:46 pm Lomkholna: News, Zomi\nZomi sung pen ka om munpan ka etet ciang in khat veivei ciang lam khat pan hoih bang saam na ven pathauh huaika sak hun zong om zelzelsim tham hi.\nZomi sung ah pen a hikhinsa khat pen pahtawi na pen thupi mahmah hi tua lam sang ah zomi te pen ki cing ciding ih hiam aw ki zen zawci ding a etlawm bel a et lawm a hihi.\nZomi ten pen a kipan nailo khat geltawm lamsial tawmding cih dan leh muh na tangzaai leh muhna pi cing taktak a ngai kitam taktak sa nailo mai ka hiam ai keh keimuh na in baanzo lo zaw ai ham khat veivei ciang ka cih hun om zel hi. Zogam pan gamdang i tun uh ciang a gam dang lambekbek mah ah pan la pah i zogam ah miten panmun na lala ta zomi ka hih man in mi gam milei pen ka gam ka lei ka ci thei kei aa ka zanzaal mang ciang in zong zogam lei tang mah ah ka gam tata hi.\nInn gua hahlo gam guahah i suak takpi ta uh aa migam mi lei ah vasa te bang in bu itomzo ta uh hi. ngaih sun taktak leng kawlkum pi huai ham na sang in zomi te huai ham duh hopna lian zaw pek ka sa mai aa zogam lei tang a pau thei khat hi zen leh aw a gen nop tam sam in ciai maw.\nThu gen leng lah zomi te thupha ngah minam ki cici pasian thu gen ding takpi te zong ei gam ei lei aa pasian thuhong puakte lam ah ki ut zaw sim ka sa ta mai aa zogam ah pasian thugen a vak kawikawi pen pasian na sem 10% lakpan 4%bek i om zotam hun bei sa te zong enen leng ka zogam lei tang ah khasiat huai lung len huai lai nat huai pathauh\nhuai na vive lak pan ka zopau na san bang tan vei ciang sanglai ah hong om zo lai zen tam maw…?\nSingdang gam lei pan gia bang hong zun nung zogam i cihcih hang in lah i tuding ciang dong en nai kei leng i tate na san in zopau zolai na san hong thei zo nawn lo kawllai cih tha dah mailam ding khimbang zing sa mai ingh ka zogam lei zaw.\nPrevious: Thuthak Tomkimcing 2 Aug 2014\nNext: Kidawm Ciat Ni (Malaysia)\nZAM Thupuak :: 03 July 2016\nRussia gamah kum 3 aphakhin naupang lamdang: amuk, akhazum omlo in suak\nZomi Baptist Association of North America (ZBANA)\nThuthak tomkim ~ The Tedim Post (16 Sep)\nA Etlawm Khe (Beautiful Feet) ~ Evan. Suangh Dal


url: =Uber in Macpherson / Potong Pasir | Cars & Vehicles | Gumtree Classifieds Singapore\n"uber" in Cars & Vehicles in Macpherson / Potong Pasir\nMacpherson / Potong Pasir 93\nAlert Filters: Cars & Vehicles in Macpherson / Potong Pasir (Keyword:"uber")\nMitsubishi Lancer EX 1.5A For Rent* Car will be available on 19th October 2017* Can Rent all the way till 26th October 2017* $50/day - $350/weekUber / Grab / Personal Usage Welcome# Contact 9179 0779 For Booking !* Cheapest Rate In The Market* Can Do Both Uber & Grab Together (both side customer in one place!)* 24 Hours Road Side Recovery* Comes With In Car Front & Reverse Camera* Comprehensive In ...\nGet a daily alert with: Cars & Vehicles in Macpherson / Potong Pasir (Keyword:"uber")


url: =Hong tawsawn bang-hiam? ~ Pu Zokhai :: ZOMI DAILY\nposted on 10 February 2016 at 3:17 pm UTC+9:30 Lomkholna: Article, Zokhai\nZomi laaizom Zolai simthei khempeuh, Nisim ngaihsutna, nuntaakna, kalsuanna bangkim-ah bang-in hong tawsawn ahihiam? (what motivates you?). Hih dotna-pen mimal kimciat-in ama’ lungsim tawngnung pan-a dawnding hi-a, nangmah-in nang hong tawsawn banghiam cih na-tel penpen dinghi, banghanghiam cihleh thulehla khatpeuh geelding, gending, sepsuahding ahongsawl-pen mi hilo-in thulehla nangma’ muhna, saanna leh lametna tungtawn-a na’ khentatna ahihi (your decision in accord with your own opinion, acceptance, and hope). Hihpen ngeinabang mihing (normal or common human being) cihna ahihi.\nGaalkaapte-in Burma Socialist Programme Party (BSPP)-mintawh 1962 kum pan-in Kawlgam hong ukcip-in tuni ciangdong “Khuaknimna (Brainwashing)” kizom to-hi. Hih khuaknimna masuan-ah bangteng hong kithun khinzo-hiam cihleh:\nTungsiah thuthu mangding :hih thu-in Zomi biakna kalsuanna, tualsung kipawlna kalsuanna leh minam kipawlna kalsuanna naakpi-in hong sukha-a, tungsiahte’ khialhna leh thaneemna apulaak omleh “mibanglo, mi-tangpeek, thuduh, thusia-pawi..” ci-in mipi ataangpi-in aseh theih nading-in kipantah uhhi. Hih-pen kipattahna hoih-hiam sia-hiam cih enpak lehang: makaaite’ thuthu mangding cih hinapi makaaite leh makaaite-mah makaai hong kituh uh-a, pawl hong kitam-in pawl nih/thum hongpha-a, tua mun-ahzong “makaaite’ thuthu mangding”-mah kici laailaai-hi. Makaaite’ thu manglo-a pawltuam aphut hikhin napi-in makaaite’ thu mangding akicih teeiteei-pen thumaan thukhial akhentatding nangmah bek ahihi).\nNuaisiah simmawhding :hih thu-pen akammal-tawh “nuaisiah simmawhding” cih kipulaak lo-in nisim gamtat kampau sung-ah kizangh ciatciat cih kei mimal-in ka-telmuh thu ahihi. Nautaang-a akiseh mipi ataangpi-in makaaite akhuplet zawh lohding atelna-uh tungtawn-in akhutlet ngaaplote-in makaaite’ cihcih akawi amaan-a mangding cih kithuzawh ngiat mai uh-a, tua-tawh kizuui-in makaaite’ maaipha muhding haanciam-in kidembawl uhhi.\nTuabang-a kituhtehna tungtawn-in tungsiah ahihkeileh makaai-a akiseh zawdeuhte-in amau amaaivil zo zawdeuhte-mah maaipha piazaw, amaaivil zolo zawdeuhte tuambawl, hihteng-tawh makaai zawdeuhte-pen taanglaai sila kikhawi hunlaai-a silate-in atote laángluun (buukno khat sung-ah tutna nuam mahmah koih-in tua buukno kizawng liatliat)-tawh zawng, apai nading lampi-ah puanza phah cihliang dinmun-tawh mitmuh gamtat-in atunloh hang-in ngaihsutna (ideology) lamsang-ah hong kibang-hi.\nTua ahihman-in nuaisiahte’ tung pan-a tungsiahte’ lamet (the superiors’ expectation from the inferiors)-pen tote leh silate zah-in honglian-a, tungsiahte’ khialhna (fault), thutanlohna (injustice), namdeina (racism), golhguukna (bribery), kihhuaicipna (corruption)-a kipat thusia khatpeuh apulaak omleh makaai upate nangawn-in za naailo liang-in amau’ khawisa silate-in tua thu-pulaak mi-pen langpan sukpah, kosukgawp, ui-ko ak-ko-a kosuk cihte tu-mahmah ciangdong I-muh, I-tuak, I-thuak honghi ta-hi. Hihbang ahi ding-a nuaisiah simmawhna lungpuak hong kiguan ahihi.\nMimal meet nading-bek seemding :hih thu-zong makaai upate’ muuk pan-in gingkhia saamlo-a akilehbulh-in pawlpi’ ading, minam’ ading -mah ci tangtang bilbel-in sepsuahna-ah ahihleh mimal meet nading-bek muiituum-in kinei-hi. Kam-tawhbel ahoih theithei, azai theithei kigen tawntung-a, sepsuahna leh kalsuanna-ah ahihleh angsung min leh hauhna bekbek ki mitsuan-hi. Masuan khat kipatding-pen tua masuan azanghmi (consumer or customer) te itna leh deihsakna-mah pauhlap-in kinei saam napi-in tua azanghmite summeetbawlna-in ataangpi-in zangh-hi.\nMimal meet nading omlo ahihnaakleh kitheihmawhbawl lel-in, mimal meet nading mu akisak naakleh zumna-meel theilo liang-in kitah, kituulmawh-in mi phatnuam-bang kituh liang zahdong lungpuak (mindset) kinei ta-hi. [hih thu-ah, angsung zong lo-a minam or pawlpi it-a thumaanthutak leh itna-tawh akalsuan khat leh nih a-omte ataangpi-in ‘tangpeek’ bang-in mipi-in sehzaw tawntung-hi].\nSila lungpuak : Sila lungpuak-pen atung-a thu 3-te’ gah ahihi. Kawlgam leh Zogam bih-a lai kahong gelh hang-in India seem-ahzong tuabangmah ahihlam ngilh tuankei-ni. Sila lungsim-in sila hong suaksak-a, to kinei diimdiam-hi. Tuabang kalsuanna hong khanglian lua ahihman-in Zomi ataangpi-in amau’ nunna neilo (they don’t own their lives) dinmun tung-hi. Tua ahihman-in mihing khat ahihkeileh kipawlna khat’ kaihlim (puppet – ရုပ်သေး – khau-tawh aki gamtaang sak lim) suak-hi.\nTua sungpan-in khenkhat-in amau’ tote’ omzia hongtheih pianpian ciang-in amau’ tote’ tungtawn-a amau min leh hamphat nading angsung zon theihna hong kisin uhhi. Atote aphatphat bang-in thugen lasak hongnei-a, ama’ tuplehngiim ahihleh tua tungtawn-a amah minthang khading, mi-in thupisim khading cih ataangpi honghi leuleu-hi. Atote-inzong amau aphatphatte mi’ lak-ah pahtawi sukpak lel-a, tua takteh silapa/nu-in atote sihpih ngam zahdong-in beel thei-hi. Tua ahihman-in taangpi kalsuanna-ah ama’ hihnatak khahsuah (gives up his identity)-in atote’ sila hihna-tawh thugen-in lasa uhhi.\nMin leh Zaá cih bekbek kipaksak-a, tungsiahte’ maaipha bekbek kizong-hi. Kiukna genloh, minam, tualsung, biakna avekpi-in lawh ahihman-in biakna ngialbang-ah Pasian’ Min phatding sang-in siate’ pahtaakding, upate’ pahtawiding, pawlpi mite’ phatding lunggulhna-tawh pulpit kituhtehna hongkhang-hi. Makaai upate amaaivil zolote-in kiukna/minam/tualsung/biakna cihte-ah Stage or Pulpit tuh zolo-mawk ahihman-in makaai upa maaivilna/maai-etna NGEINA (culture) bang-in kiseh ta-hi.\nKhuaknimna thuzing neuno 4 bekbek et-in tuhun khang tuihual paizia kimu thei ahihman-in hihzah I-suutpak dinghi; aneng-atawng-a asimnuam I-omleh (T. Zokhai, 2015: Khuaknimna leh Zomi: Yangon) hong vaaikha le-uhcin hongkhaak theiding hi’ng.\nHihte theihding akisam ahihi. “Ka’ kalsuanna, ka’ pau kaankaanna, ka’ laigelh, ka’ thugen lasak, ka’ sep tantan….. khempeuh keimah mimal’ khentatna takpi-tawh akalsuan ka-hihiam? ahihkeileh ka’ tungsiah, ka’ makaai upa khatpeuh’ maaipha lunggulhna-in hong khentat sak hizaw-hiam? Hoih ka’ sakte aseem-mah ka-hihiam? ahihkeileh ka’ to, ka’ pu-in hongsawl bangbang aseem hizaw ka-hiam?” cihthu naakpi-in hih tuhun Zomite’ lungngaih ding-a athupipen khat ahihi. Mi’ phatna azong, tungsiah maaipha azong, makaai upate’ maaipha azong Zomi taangpite-in amau’ nunna neilo uhhi. Hihthu ziak-in Lai Siangtho sung-ah “Topa khatbek, Hilhsiampu khatbek nei uhteh (you have only one Master, only one Teacher), nole-no ‘Topa, Sia’ kici kei un,” hongci ahihi.\nTua Topa leh Hilhsiampu/Sia khatbek I-neihpa bekbek thudong lehang “Sia” hong kicih ding ki-lunggulh hetlo ding-a, mite-zong “sia” cihding kilawp pampam khollo dinghi. Tua Topa leh Hilhsiampu/ Sia bekmah “To”-in nei lehang I’ thugen lasak, seplehbawl khempeuh hong tawsawn-pen mi/ tungsiah/ sumlehpaai-a kipan leitung nate hilo-in, Thumaanthutak-in hong tawsawn hiding-hi. Tuabang kalsuanna I-neih ciang-in mipi’ pahtawi nading sang-in thumaanthutak-tawh mipi akhanlawh nading, aphattuam nading kilunggulh theipan dinghi.\nTua Hilhsiampu khatbek I-neihpa’ hong thuhilhna khial ngeilo ding-a, mite-in hong gensiat hang-in ki-puuk ngeilo dinghi, banghanghiam cihleh tua Hilhsiampu/Sia leh To-pen Lampi, Thumaanthutak leh Nuntaakna ahi ZEISU ahihi. Thugen lasak, seplehbawl nakhempeuh hong tawsawnpi-pen tua takciang-in ZEISU hita ahihman-in mite-in bangbang-a hong langpan zong-in kipangpaa ngeilo-hi, banghanghiam cihleh Amah-pen, “Lau kei un, note leitung beidong Kahong ompih dinghi” hongci Pasian ahihi. Zomi Pasian’ Thupha! Zokhai (60 Narr-Maen Drive, Croydon Hills VIC 3136, Melbourne, AU)\nPrevious: Hun zat dan na siam nai hiam?\nNext: UN zummai ah kimat kihen vai UNHCR pan zaksakna


url: =Zomite Koi ciang Tung ta i Hiam\nMinam i cih ciangin namnih in na kikhen a, tuate English in - Nation leh Ethnic na kici hi. Ei Zo pau in anih in Minam kici ziau a, a tuam in zong na kingaihsun lo hi. Tua hi a, minam I cih ciangin tawndan leh ngeina kibang, pupa khangui kizom, pupate tung pan a aluahsuk uh gam-leh-leitang tungah teng mite ahi hi. Tua ahih manin nation leh ethnic pen kibang mahmah na pi in kilamdangna khat nei in kingaihsun hi. Tua pen pupate luahna gam a tengin amau-leh-amau a kivaihawmte pen ‘Nation’ kicise in, minam hi tase leh pupate luahna gam a tenglo hiam, ahih kei leh a tenna gam uh gamgi bangin a khente pen ‘ethnic group’ kici hi.\nEi Zomite zong pupa ngeina leh tawndan, khanggui kizom, pau-leh-ham kilamdanglo, pupate tung pan I luahsuk ngekngek gamah teng I hih manin minam kician mahmah khat ihi hi. Ahih hangin I Zogam pen tuizum Mangkangte hong khan lai-in gam tuamtuam ah hong khen manin tudong gamkhat, ukna khat leh kivaihawmna khat ah ki-om thei nailo a, minamkhat-gamkhat suah ding lametna nei-in hih theih zahzah hunkhat khit-hunkhat, khangkhat-khit-khangkhat in kihanciam toto hi. Tu-in Zomite muntuam-gamtuam ah hong kikhenzak in, min tuamtuam tawh minamdangte in hong ciamteh mah taseleh, Zo-suante ihihna kihaihlo-in, ei laiguizom teng kivaihawmna khat a om ding lunggulhna tawh khangmasate na kalsuannate uh ci-in muhtheih hi.\n(vii) 2000 ciang in, khovel politics paizia zong hong kikheng hiaihiai in, Zomi-te sungah zong civil organisations tuamtuam hong piang khia hi. Saptuam maikaite hanciamna toh Global Zomi Alliance cih bang, Manipur a tribe tuamtuamte kipawlkhopna ahi Zomi Council, banah khovel mun tuamtuam ah Zomi Innkuan, Zomi Fellowship, adgte. ipankhia theita uh hi. Hiai a tunga I taklat thute apan, Zomi-te’n kigawmkhopna leh vaihawmna/ki-ukna khat a omkhop ding lunggulhin nei gige uh hi cih teltakin kimu thei hi.\nAdiak kholin, ZRO akipat apan tuni ciang en leng, politics a lohcinna (political achievements) cih gen ding omlo phial tawh kibang mah leh, minam nasepna ah naakpitakin makisawn hi:-\n(a) Zomi cih mite’n hong pompih mahmah ta a, koimun-koigam ah Zomi kicih angtanhuai kisa theita hi. Pasian huhna toh, Zosuan khangnoute’ felna leh kipiakzohnate namdangte’n hong muh ciangin, muantham leh belhtham cing hongsa-in, zong hong thupisim uh hi. Pasian in Isreal-te kiangah, ‘a mei hilou in, a lu dingin kongbawl ding hi’ acih pen ei Zomi-te adi’n zong dikpha diak kasa hi.\n(e) Zosuante’n I tawndan leh hun-bi poimohte ngaih khawkna kineita a, Zomi Namni, Khodou Pawi, etc bang thupitakin izangkhawm theita uhi. Heutu masate zahna leh amaute phokkikna lungsim zong kineita hi.\nBy: Pu Thang Lian Pau (President of ZRO)


url: =Ngap le Ngap, Pasal Takkheh! ~ Sia Pauno :: ZOMI DAILY\nNgap le Ngap, Pasal Takkheh! ~ Sia Pauno\nposted on 21 June 2021 at 3:15 pm Lomkholna: News, Zomi\nMinam khat sungah singnuai mi khatsang tamzaw a omleh tua minam pen ahamsia suak a, mipi gim apia zong hipah uhhi. Minam khat sungah singnuai mi pawl 2 pawl 3 om in na semkhawm diamdiam cihbel kivang mahmah kha ding hi. Semkhawm cih sangin kido kithah lawhzaw bekthamlo in minam kikhenkhapna, sikhat sakhat kimlai gal le sa a kineihna leh manthanna piangzaw ding ahi hi.\nAnih un piang khat in piangkhawm, a piang kituaklian cih omngeilo ding a, khat zawzaw om masa ding hi. A omsa khat omkhin in tua nungah ah khat omkik cih ciangin a omsa pen a omkik pen in hawmthawh banah kihtalo in, ngap ahih manin akipan hipah lel hi. Ngap le ngap kisual cih pen a kingap uh ahih manin a lamdang hilo hi.\nAhizong in it ung a cih uh a minamte a dingin metna omkilkello in, minam kikhenkhapna, kikhasiatna leh gal le sa a kineihna piangsak hi. Tua sangin a asuksia zawlai in ngap le ngap a kipan uh kimlai, khat zawzaw in a lelhzawk uh ciangin minam dangte pangbel in, minam dangte kawi uh a, a mipih a sapihte, a sisan kibatpih, a laiguizom ngiatte uh namdangte thatawh kop in a gawigiap mawk pen uh ahi hi.(eg. I sanggam Karen-te).\nTuabang a namdangte kawi a, a mi asa a sual giapgiap ngamte pen minam it a kici uh hang un zuaupi hi a, Pasian min alawh kha uh zong amai zumhuaipi ahi hi. Ei minam sung thanemnate midang va kohkohna zong minam itna veina hilo in eisung suksiatna ding lampi sialsial i hi-a, siale zong phamawh asalote sepngam bek ahi hi.\nMinam vei a, it takpi a, akipan i hih leh sepngam a kul mahbangin i sepnate zong ko mau mahmah sep hi, cih (Responsibility and accountability) genngam kul a vaipuak lakzong kul ahi hi.\nMinam veina leh itna takpin tawh ei angsung khuallo a kipiakhia takpi i hih leh, Minam avei leh avei, minam a it le a it, kikupnop lohna ding thu a omloh mah bangin kipawl noplohna ding thu zong omtuan lo ding ahi hi.\nEi angsung khualna hilo in minam avei a it takpi i hih leh i minam vang kiamna ding, i it i mipihte maimialna ding, i hehpih mipihte gimtuakna ding lampi kiteel ngeilo dinga, i mipihte hu in don in kikem zaw ding ahi hi.\nMore: Pilna vs Veina ~ Sia Pauno\nBangbang i gen a i sem ahi zongin kithatang muanna, thagumsuahna bel kuitung ngeilo ding hi. Minam vei takpi a, mipi lungtang sapek tungah itna khaici a tamtuhzo zaw penpen lawhcing ding hilel ahi hi.\nTua ahih manin vei ing i cih i minam lim le vang khual in, it ing i cih ngakngak i mipihte, adon, akem le ahu ngiat dingin Topa’n thupha hong piakim ciatt hen, Amen. Sia Pauno #CCDI Speak Out, 2021/19\nPrevious: Hauhna in leizolo\nNext: Kham lam i cihcih a to mah hi\nIh tuahkhak zelzel Email tawh ki khemna


url: =Zomi Ngalliam Khat Tualkiatna (Dahna Thuthang) :: ZOMI DAILY\nposted on 21 January 2016 at 12:18 am Lomkholna: Dahpihna, News, Zokhai, Zomi\n2003 kum-a kipan Zomi leh Zogam’ ading hihtheih zahzah-a mapang khat ahi Pu Kaampum leh Nu Cingte’ tapa nihna: Pu Zokhup (WZC President., Ex-Minister for Home Ministry – ZRO) leh Pu Tungpi (Pu Nang Sawm TungEx-Captain, ZRA) te’ laaizom Pu Zothawn (Pu Hau Khua Thawn: Kum 41)-in ama’ it tanu 3 leh azii, agam alei leh amipihte hong nusia cihthu kazaak ciang-in naakpi-in hong khoihkha ahihman-in leh “Zomite-in aksi khat khahsuah leuleu” ci-in minsial-in kahong zasak-hi.\nPu Zothawn-pen Mizoram State pansan-in minam vaai-ah naakpi-a amapang khat hi-a, ZRA sung nangawn buaina hongpian ciang-in Mizoram-ah thah ding-a akidelh ZRA pawlkhat ana keembit ngalliam khat ahihi. Mizote’ support ngah nading-in Mizo politics kimawlna sung-ahzong MNF support-a mapang giapgiap khat hi-a, ama’ mapanna ziak-in phattuamna tampi om cihzong kilanghtang mahmah-hi. Tua hi-a, Zomi-in mi-manpha mahmah khat aki khahsuah suak-a, laainat-huai mahmah-hi.\nLawm Hau Khua-pen Tedim Lawibual Saangpi-ah danh 8 ka’ sin ciil-a kipan “khuaneu pan-a hongkah” ci-a mi aki-etniam kawmkaal-ah amah’n hongmuak siam mahmah-in hong kithuahpih-a, Tedim Khuapi sung-ah ka-uut bangbang-a ka’ gamtat ngamna-pen Lawmpa’ vaang ahihi. Asuun azaan phial-in kithuah-in nuam kisa-in kihtaak zahtaak nangawn neilo-in ka-suakta mahmah uh-a, peemta maaineu ding kimlaai, khuatualmite sang nangawn-in maaingalzaw leh tualtangzaw zahdong dinmun hongtun ka’ lawm-it mahmah khat ahihi. Danh 10 zawh ciang-in Kawlpi College ka-kah man-in mimal-a kithuahna hong haksa cihthu hibek-a, kum 2 sung-pen khuapi lungtang hong pantah ka’ makaaipa-zong kaci thei-hi.\nMinam’ ading-in Vaaigam zuan-a ka-pai khit nung-ahzong alawmteteng ki-om ahihman-in omthei mahmah lo-in hong paito hi-a, thupoi tuamtuam ziak-in amah-tawh mapang khawm theilianlo cihciang hi-in, lunggulhna leh deihna akibang ahihi. Tu-in naa sakna leh laainatna-tawh ama’ Tualkiatna tung-ah mipihte’ zaak-in ka-minsial-hi.\nNa’ zapsa naamtem, na’ nawksa nahsawl, na’ kaansa guunpiau: Zotawi khangsawn lia leh taangte’n lambang zuui dinghi. Na’ sakmin ngaih theibang huut loding Zotuunnu-in lumbang hongsung dinghi. Na’ zuatna thangvaan laailung muan-in tuang vatung in!\nNa’ seen gualngaih luankhi-tawh minsial-ei, Hau Khua!!!\nPrevious: My Dream ~ Dimno Pa\nNext: WhatsApp khantawn FREE in ki zangtheita


url: =Kei hong hotkhiat manin hong sihlawh :: ZOMI DAILY\nposted on 1 April 2018 at 8:36 pm Lomkholna: News, Tdkhen\nMihaupa khat in tapa khat bek a nei hi. A gam ngeina uh tawh kizui-in galkap tum’loh phamawh ahihmanin galkap a tum hi.\nNa sa pipi-in a tapa galkap a tum pen, a sawtna ciangin hong tung tading hi cih a lamen hi. Tua bangin a lamet-et laitakin tangval khat a inn vuah hong hawh a, “Na tapa hangsan mahmah hi; kei leh midang tampite’ nuntakna hong hotkhiatna lamah hong sihlawh hi” a cih kawmin, tua misipa’ lim a suaih pen pia in, “Lim suaih ka siam kei hi. Ahizongin hong hotkhiat ka lungdam’ lahna in, ka siamtawp-a ka suaih, hih na tapa’ lim a hi hi” a ci hi.\nTua mihaupa in a tapa ngai ngeungau-in, tua a tapa’ lim pen a en den hi. Amah a sih kuan ciangin a lawmitte khat thu a vaikhak hi.\nA sihkhit ciangin, a neih a lamh leh a tapa’ lim, Liilaam dingin a vaikhak hi. Hunkhat ciangin mihaupa zong a si hi. A neihsa liilaam hun ding hong tung ta hi. Mun tuamtuam panin mihau, miliante a lei dingin hong tungtung ta hi. Inn leh lo, huan khempeuh ngah teitei a sawm tek uh hi.\nA liilaam dingpa hong kipanin, a tapa’ lim kisuai pen a liilaam masa hi. “Bangzahin ngap na hi uh hiam” a ci hi. Tua hong pai mihaute’ huancingpa khat in, a neih zahzah hong lekkhia in, “Ke’n dangka 10 in ka ngam hi” a ci hi. Liilaampa in, “Kua in dem nuam na hi uh hiam” a ci leuleu hi. Mihau, miliante in tua pen thu in sim lo-in, a neihsa gamh tuamtuamte a ngak zihziah uh hi.\nA dawng kuamah om lo ahihmanin, liilaampa hong ding to-in, huancingpa’ tungah tua lim a piak’kawmin, “Tu ni vai, liilaam’ ding teng ki zo ta! Hih gamh neipa in a tapa it mahmah ahihmanin, a tapa’ lim a leite’ tungah a gamh khempeuh zong piakhawm pah dingin hong vaikha hi. Tua ahihmanin tuni-a kipanin huancingpa’ tungah na khempeuh a ki-ap hita hi” a ci hi.\nKum tulnih val khinzo a, Van leh Lei a neipa in a Tapa khat neihsun hong sihsuah hi. Tua a Tapa a deih mi khempeuhte na khempeuh piak dingin a ciam’ hi. Tu ni dongin Tapa a deih na om uh hiam hong cici lai hi. Tdkhen\nPrevious: India gamsung ah Hotel khat kicim, mi 10 si, adang mi 2 liam\nNext: Pasalte khitui luangin kaptheilo uhhiam?